Lukač: SIPA još nije potpisala sporazum sa MUP RS – mojKontakt portal – Radio Televizija Kontakt\nMinistar unutrašnjih poslova Republike Srpske Dragan Lukač izjavio je da direktor Agencije za ostrage i zaštitu /Sipa/ Perica Stanić još nije potpisao Sporazum o međusobnom pružanju pomoći i operativnoj saradnji.“To je pitanje za direktora Sipe, s obzirom da je davao izjave da će da potpiše. Taj sporazum smo prihvatili kao prijedlog Sipe i u potpunosti nam odgovara da međusobnu saradnju nastavimo u korektnom i profesionalnom odnosu”, rekao je Lukač novinarima u Banjaluci.\nLukač je napomenuo da je direktor Policije Republike Srpske Gojko Vasić potpisao navedeni sporazum, a i da je Policija Brčko distrikta spremna da to učini, dok se trenutno čeka na potpis iz federalnog MUP-a.\nDirektor Policije Republike Srpske Gojko Vasić potpisao je 18. decembra Sporazum o međusobnom pružanju pomoći i operativnoj saradnji i dostavio ga na potpis direktoru Sipe Perici Staniću.\nMinistar unutrašnjih poslova Republike Srpske Dragan Lukač, ministar bezbjednosti BiH Dragan Mektić, te direktori Sipe Perica Stanić i Policije Republike Srpske Gojko Vasić dogovorili su 13. decembra, da se postojeći sporazum o operativnoj saradnji i koordinaciji doradi i precizno definiše, te dogovori buduća saradnja u borbi protiv terorizma.\nVlada Srpske 10. decembra prekinula je saradnju sa Sipom zbog hapšenja i pretresa na području opštine Novi Grad.\nU zdravstvu ništa novo: FOTO reportaža iz prijemne ambulante KC Banja Luka


Borba za titulu je živa: Remi Čuke i Partizana, Zvezda ostaje na samo "-2"!\nPartizan je pružio sasvim pristojnu partiju, ali je Čukarički bio vrlo hrabar i bez straha je igrao protiv vicešampiona Srbije koji je tek u 90. minutu došao do poravnanja i pola plena.\nU prvih pet minuta bolje se pokazao domaćin koji je imao više loptu u nogama i prvi korner posle kojeg je Bojić mogao da zapreti, ali je tukao iznad prečke, dok je na drugoj strani Kojić bio kratak posle centaršuta.\nBojić je nastavio da sjajno igra, a onda je u osmom minutu posle pasa Srnića sa 20 metara pogodio levi ugao, a Živković, iako je pogodio stranu, nije uspeo da dohvati loptu i spreči vođstvo Čukaričkog.\nPartizan je morao da se angažuje mnogo više da bi ugrozio gol Čukaričkog, a to je učinio u 15. minutu preko desne strane gde se našao Kojić koji je prosledio loptu do Grbića, a onda je usledio centaršut posle kojeg je Stefan Babović sa osam metara sa leve strane postigao prvenac od povratka među crno-bele.\nPosle izjednačujućeg pogotka, kao da je tempo utakmice bio znantno usporeniji, a igra se često prekidala zbog faulova, pretežno domaćih igrača. Nikola Ninković se nije video do 22. minuta, a onda je na povratnu loptu Živkovića dobro reagovao, ali ne i previše precizno, tako da Stevanović nije morao da interveniše.\nU 25. minutu Čukarički je mogao ponovo do vođstva posle loše procene golmana Živka Živkovića koji nije izleteo na vreme, a onda je Mandić imao vremena da ubaci loptu na sedam metara gde je Stojiljković pokušao glavom, ali je Balažic leđima uspeo da spase svoj gol.\nDo 33. minuta Partizan je krenuo u novu ofanzivu, dok je Čuka imala priliku preko Ostojića koji je glavom šutirao preko gola. Grbić na šest minuta do kraja prvgo poluvremena nije uspeo da zakači dovoljno loptu koju je poslao Drinčić, dok je domaćin polakao vratio ravnotežu na meču.\nU prvih sedam, osam minuta drugog dela igre nije bilo prilike, a onda je Stojiljković sa leve strane, iz kontre, šutirao direktno na gol, iako je po sredini imao Mandića koji je utrčavao, ali je sebičnost preovladala kod napadača Čuke.\nDarko Brašanac, koji je rešio međusobni meč prošle sezone, imao je priliku u 65. minutu da preokrene i donese vođstvo gostujućem timu posle pasa Živkovića, ali mu je sa pet metara odbranio Stevanović tako što je sjajno skratio ugao.\nU 74. minutu Dragoljub je uposlio Slavoljuba Srnića koji je sa leve strane ubacio loptu na šest metara gde se našao Stojiljković koji je uspeo da iskoristi priliku i glavom od leve stative savlada Živkovića za novo, iznenadno vođstvo Čukaričkog.\nTaman kada su svi u taboru domaćeg kolektiva pomislili da su došli do velikog podviga, u 90. minutu posle kornera Drinčića, Branko Ilić je nadskočio svog čuvara i, slično poput Stojiljkovića na drugoj strani, glavom od leve stative doneo još jedno i konačno poravnanje.


Kongsberg: smeštaj za odmori i domovi - Viken, Norveška | Airbnb\nSmeštaji za odmor – Kongsberg\nNajbolje ocenjeni smeštaji za odmor – Kongsberg\nGamlebyen - Vestsiden - KirkegataStan se nalazi na prvom spratu, okrenut prema dvorištu Kirkegate 12. Kuća je nedavno renovirana, ali potiče iz 1850. godine i nalazi se u centru Starog grada Kongsberga (Vestsiden). Nalazi se u neposrednoj blizini objekata kao što su prodavnice hrane, kafići, kulturni park, skije, rudnici srebra i kupovina, kao i Tehnološki park Kongsberg. To je samo 5 minuta hoda do autobusa koji ide direktno do skijališta Kongsberg. Mirna i porodično prijateljska oblast, centralno locirana.\nPopularni sadržaji u smeštajima za odmor – Kongsberg\nDrugi sjajni smeštaji za odmor na lokaciji Kongsberg


Model "narcista-lenjinista" predsednika Čavesa postaje politički hit Latinske Amerike\nViva doživotno predsedništvo!\nKrhke latinoameričke demokratije neće jačati sa harizmatičnim liderima, već sa jačim institucijama i solidnom civilnom kulturom. No, brazilski predsednik Lula da Silva, kome ističe mandat sledeće godine, već je kategorično izjavio da mu ponovni izbor ne pada na pamet\nSećanja na latinoameričke desničarske diktature nisu još sasvim izbledela, ali nam taj kontinent već nudi novu viziju voljenih vođa - predsedništvo bez vremenskog ograničenja. Nakon što je referendumom u Venecueli prošlog 15. februara predsednik Ugo Čaves progurao promenu u Ustavu zemlje, kojom se određuje da ne postoji limitacija koliko puta neko može biti izabran, vrlo je moguće da se stvori takozvani "zarazni efekat", makar u delu Latinske Amerike. Nekoliko regionalnih lidera već je udvostručilo napore ka cilju da se preobrate u doživotne predsednike. Mada je Venecuela jedina latinoamerička zemlja, izuzimajući Kubu, gde je sada dozvoljeno biti izabran beskonačni broj puta, najmanje 13 zemalja sa kontinenta već je promenilo, ili je u procesu da to uradi, svoje Ustave, bilo da dozvole izbore bez limitacije, bilo da dozvole da bivši predsednici, nakon što prođe izvesno vreme, opet mogu biti izabrani.\nU nekoliko latinoameričkih zemalja današnji predsednici su bivši predsednici, oni koji su već bili "penzionisani". Takav je slučaj sa predsednikom Nikaragve, Danijelom Ortegom, peruanskim Alanom Garsijom, Oskarom Ariosom iz Kostarike... Toj se grupi može pridodati i predsednica Argentine, žene bivšeg predsednika Nestora Kirčnera, za koga se tvrdi da zaista upravlja zemljom gauča. Ova lista vrlo brzo može da se proširi sa bivšim predsednikom Čilea, Eduardom Freiom, kao i sa bivšim predsednikom Urugvaja, Luisom Albertom Lakajom, budući da su vodeći kandidati svojih partija na sledećim izborima. A samo nekoliko sati nakon pobede Čavesa na referendumu, bolivijske novine citirale su jednog od partijskog lidera vladajuće strane koji je tvrdio da Boliviji može ustrebati nova promena Ustava, jer je socijalistička revolucija predsednika Eva Moralesa "politički projekt kojem bi bilo potrebno 15 do 20 godina da postigne puni uspeh".\nModel "narcista-lenjinista", kako je to neko nazvao, predsednika Čavesa postaje politički hit Latinske Amerike. I ako svetska ekonomska kriza preti ogromnoj većini Latinoamerikanaca, popularni predsednici žure da utemelje svoje doživotne fotelje. Čemu toliko napora da se uvedu izbori bez ograničenja? Zato što su visoke cene sirovina napunile državne kase koje su dozvolile vladama da finansiraju nove socijalne programe i time postignu široko popularnost. Nije slučajno što se sada, pred krizom koja je na vratima, političari žure sa referendumima i izborima, pre nego što ostanu bez novca. To ne znači da hladnokrvne glave u regionu ne insistiraju na stavu da "krhke latinoameričke demokratije neće jačati sa harizmatičnim liderima, već sa jačim institucijama i solidnom civilnom kulturom". Još je Simon Bolivar, u jednom govoru od 15. februara 1819. godine, rekao: "Ništa nije toliko opasno kao ostaviti na položaju vlasti istog građanina dugo vreme. Narod bi se navikao da ga sluša, a on se navikne da vlada. To je izvor zloupotrebe i tiranije".\nKritičari Uga Čavesa i njegovog referenduma tvrde da u ovom trenutku postoje dva moguća scenarija za Venecuelu: prvi je loš, a drugi je još gori. Oba scenarija, tvrde oni, zavisi od cene sirove nafte. Nafta učestvuje u 95 odsto svih prihoda od izvoza Venecuele. Kada je Čaves stupio na vlast, 1999. godine, cena barila nafte bila je devet dolara, a tokom prošle godine u jednom trenutka ta se cena popela na rekordnih 156 dolara po barilu. To je bio ključ Čavesovog političkog uspeha. Žurka zemalja izvoznica nafte je završena. I dok raznobojni lampioni prikazuju svoje bledo lice, Čaves nastavlja da krivi domaću "oligarhiju" i "imperiju Sjedinjenih Država" za već prisutne ekonomske probleme, kao što je inflacija od 31 odsto i poskupljenje hrane od 50 odsto. Međutim, da Čaves nije dosta u pravu, on nikada i ne bi došao na vlast. Uspelo mu je samo zbog predhodnih vlastodržaca, domaće oligarhije, i "američke imperije", koji su i doveli zemlju u loše stanje, pogodno tlo za gajenje narcisiodnih političara.\nAko bi cena nafte dostigla cifru od 70 dolara po barilu, Čaves bi imao mogućnost da sledeće izbore iz 2012. godine dobije, jer kako su to neki već okarakterisali: "Venecuela nije zemlja, ona je zemlja prilepljena uz jednu industriju". Ako bi cena po barilo ostala oko 35 dolara, Čaves, da bi ostao na vlasti, morao bi upotrebiti diktatorske metode. Venecuelom bi vladao totalitarni sistem, a svi se slažu da bi to kratko trajalo, jer bi počeo građanski rat. Pre nego što bi došlo do takvog razvoja događaja, Čaves bi najverovatnije isprovocirao konflikt sa susednom Kolumbijom i pokušao da pod ratnim uslovima zavede diktaturu. Realno gledano, prvi scenario koji uključuje cenu nafte od 70 dolara, najverovatnije već sledeće godine, je verovatniji. Moglo bi se predvideti, po tom scenariju, da situacija u Venecuele neće postati mnogo lošija. Čaves će biti u stanju da sprovodi svoju "revoluciju", ali ni tada nema garancije da će pobediti na sledećim izborima.\nEvo Morales, predsednik Bolivije, ima puna usta hvale za svog kolegu iz Venecuele: "Predsednik Čaves je najveći demokrata od svih jer se povinuje narodu, koji je taj koji odlučuje". Bolivijanski predsednik, komentarišući referendum u Venecueli, objasnio je da ideja nije ustanoviti jednog doživotnog predsednika, budući da je sam Čaves rekao da je moguće da on izgubi neke izbore. Morales je takođe izneo stav da ograničenje broja mandata podstiče korupciju, dajući primer funkcije gradonačelnika: "Ako neki gradonačelnik ne može ponovo da se kandiduje, vrlo je mogućno da počne da krade tokom svog prvog mandata. Ako bi mogao ponovo da se kandiduje, mogućno je da bi pošteno nastavio svoj posao". Morales, koji je postao predsednik januara 2006. godine, već je uspeo da promeni Ustav dovoljno da bi on mogao da bude izabran još jedanput. Međutim, sve indikacije govore da je plan Moralesove partije da se Ustav ponovo menja da bi uključio mogućnost ukidanja limitacije broja mandata.\nPredsednik Kube, koji je prošlog meseca proslavio prvu godišnjicu svog mandata, vlada u zemlji s jednopartijskim sistemom. Raul Kastro nema glavobolje oko svog reizbora. Njega je, nakon "probnog rada", a pošto se njegov stariji brat zbog bolesti povukao sa mesta predsednika 2006. godine, izabrao kubanski parlament za predsednika Republike. Mlađi brat Kastro uveo je nekoliko zapaženih reformi u kubanski sistem. Sada Kubanci imaju slobodan pristup u hotelima, mogu da kupe mobilne telefone i DVD uređaje. Takođe su ukinute gornje granice plata koje mogu da se zarade. Kubanci, oni koji su voljni da rade više sati dnevno, mogu više i da zarade. Najavljene se i vrlo skromne agrarne reforme. Sam Raul Kastro susreo se sa 12 predsednika drugih država, a predsednici Argentine, Čilea, Ekvatora, Paname i Venecuele bili su u poseti Kubi. Predsednik Kastro je posetio Brazil, Rusiju, Alžir i Angolu. Vrlo oprezno "ispitivanje terena" odvija se i na relaciji Vašington-Havana.\nNije tajna da američki predsednik Obama namerava ukidanje nekih restrikcija, delova embarga prema Kubi. Već u sredu prošle nedelje američki Kongres predložio je liberalizaciju ograničenja putovanja na Kubu Kubanaca koji žive u Sjedinjenim Državama. Po tom predlogu Kubanci bi mogli jednom godišnje da posete svoje rođake i prijatelje, a ne samo jednom svake tri godine. Predlog je bio deo paketa zakona o domaćoj potrošnji, a očekuje se da će taj deo imati težu prođu u Senatu gde je paket upućen. Vlada Baraka Obame već je izrazila želju da olabavi restrikcije što se putovanja na Kubu tiče, ali se protivi ukidanju embarga sve dok sa na ostrvu ne izvrše suštinske demokratske promene. A na Kubi, domaći disidenti, ukoliko političke akcije vrše unutar svojih domova, nisu više na nišanu bezbednosnih snaga. Ipak, osvanuo je u Havani i jedan vrlo javni grafiti: "Vodite ludog i vratite nam bolesnog!"\nNekoliko latinoameričkih zemalja najverovatnije neće nikada imati referendum u korist "doživotnog predsednika". To se neće dogoditi ni u Meksiku ni u Kostariki. Brazilski predsednik Lula da Silva, kome ističe mandat sledeće godine, već je kategorično izjavio da mu tako nešto ne pada na pamet. Što se ostrvskih karipskih zemalja tiče, a u njih može da se uključi i centralnoamerička zemlja Belize, doživotno predsedništvo manje je verovatno, budući da su to uglavnom bivše britanske kolonije, a tako nešto ne bi bilo u skladu s britanskim demokratskim običajima. To bi moglo da se dogodi u Kolumbiji, gde je na vlasti popularni desničarski predsednik, ali bi moglo da se u budućnosti dogodi i u Salvadoru, gde je levica počela da učvršćuje svoje političke pozicije. Taman kada su sećanja na desničarske diktature u Latinskoj Americi počela da blede, ovaj nas kontinent opet iznenađije svojom bujnom maštom, svojim "magičnim realizmom".\nJedan čavista, koristeći lažna dokumenta, glasao je za svog predsednika šest puta. Njegovo pravo ime nije poznato. Opozicija tvrdi da je takvih bilo na hiljade. Bez sumnje, niko ne osporava pobedu Čavesa na referendumu.\nMogućnost za Obamu\nPredsednik Venecuele Ugo Čaves ublažio je svoju retoriku kada se o vlasti u Vašingtonu tiče. Razlog za takvo ponašanje ne bi trebalo tražiti toliko o njegovom "poštovanju" novog i "drukčijeg" američkog predsednika, već u niskoj ceni nafte. Sad je momenat za stanovnika Bele kuće da ponovo uspostavi vezu sa Karakasom i na taj način približi Sjedinjene Države svojim južnim susedima. U poslednjih osam godina, zahvaljujući pogrešnoj politici predsednika Džordža V. Buša, dva kontinenta su se udaljila jedan od drugoga. Buš je kratkovidno fokusirao svoje odnose sa susedima isključivo na dve teme: trgovina drogama i terorizam.\nDan pred referendum u Venecueli Ugo Čaves je izjavio da bi bilo koji momenat bio više nego odgovarajući za razgovor između njega i Baraka Obame, uvek i kada "razgovori budu na istoj ravni". Mada je Čaves priznat kao majstor političkih manevara, njemu je jasno da bi ga popularnost američkog predsednika omela u eventualnim pokušajima da ga prikaže kao negativca.\nKako Venecuela izvozi najveću količinu svoje nafte baš u Sjedinjene Države, gde tamo to čini 10 odsto američkog uvoza nafte, Karakasu je jasno da nastupajuća teška ekonomska vremena nisu pogodna za loše odnose sa moćnim Vašingtonom.\nKako su i Obama i Čaves spremni na razgovore, vrlo je moguće da se susretnu već sledećeg 17. aprila na Trinidadu gde je zakazan Peti samit Amerika.\nUgo dvaput posetio Fidela\nNekoliko dana nakon referenduma Ugo Čaves iznenada je posetio Kubu. Tokom posete koja je trajala 24 sata, Čaves se sastao sa predsednikom Raulom Kastrom i dvaput posetio obolelog Fidela Kastra. Čavesova poseta Kubi nije bila najavljena, a nije poznato šta su se lideri iz Karakasa i Havane dogovarali. Inače, Venecuela uz pomoć specijalnih kredita dnevno prodaje Kubi 90.000 barila nafte. Sa svoje strane, Kuba je poslala par hiljada svojih lekara u Venecuelu da pomognu pre svega seoskom stanovništvu. Podaci o vojnoj saradnji između ove dve karipske zemlje nisu dostupni javnosti.


3D štampa delova za Airbus, Bombardier i Dassault\nAutor: Hanna Watkin\nLatecoere, francuska grupa za projektovanje i proizvodnju aviona, koristi tehnologiju štampe Stratasis FDM 3D za ubrzanje procesa proizvodnje i razvoja.\nKompanija za proizvodnju aviona sa stogodišnjom istorijom, Latecoere, preselila je svoje proizvodne i razvojne procese u "budućnost" (dobro, naizgled futurističko, ali stvarno prilično uobičajeno danas). Kompanija sada koristi tehnologiju 3D štampe kako bi ubrzala i skratila vreme proizvodnje prototipa.\nStratasis FDM aditivna proizvodnja, konkretno ona iz Fortus 450mc Production 3D štampača, koristi se za prototip. Iznenađujuće, kompanija objašnjava da je videla smanjenje vremena proizvodnje za 95% u poređenju sa prethodnim metodom korištenja CNC-a.\nLatecoere sada može da stvori proizvodne alate za samo nekoliko dana - umesto šest nedelja. Kompanija tvrdi da ovaj novi pravac za proizvodnju alata takođe smanjuje troškove za 40%. Kao rezultat toga, brža i efikasnija produktivna vremena poboljšavaju poslovne performanse.\nLatecoere vrši usluge kompanijama kao što su Airbus, Bombardier i Dassault. Pre nego što je prešao na 3D štampanje, kompanija je koristila CNC mašine za brzo izradu prototipova.\nPored izrade prototipova, kompanija takođe koristi 3D štampu za proizvodnju specifičnog i specijalnog alata.\nU pogledu budućnosti, Latecoere se nada da će koristiti 3D štampanje za avione sledećeg tipa stvaranjem finalnih dijelova proizvodnje. Za sada koriste Fortus 450mc za štampanje i testiranje unutrašnjih delova.\nTekst preuzet sa sajta : https://all3dp.com\nPreveo : Infinity Print doo


Dojče vele: EU pred ozbiljnom svađom - Sputnjik Srbija\n13:10 24.02.2018 Preuzmite kraći link\n„Kad se dođe do novca prestaje prijateljstvo“, glasi jedna nemačka uzrečica. Ali slične postoje u gotovo svim evropskim jezicima. To se odlično može videti i prilikom redovnih pregovora o „srednjoročnim finansijskim okvirima“ Evropske unije. Tom evropskom „sedmoletkom“ određuje se za šta će Evropska unija da daje novac iz zajedničke kase i koliko će ko u nju da uplaćuje.\nVeć prema iskustvima evropskih diplomata, ti pregovori su redovno najteži susreti na vrhu Evropske unije. Predsednici država ili vlada danima i noćima se natežu i niko ne želi da popusti ni za jedan cent, jer se tu radi o ukupno hiljadu milijardi evra za period od 2021. do 2027. godine.\nNezvanični sastanak na vrhu 27 članica koji je počeo ovog 23. februara u suštini je samo početak čitavog niza pregovora i cenkanja koji bi sredinom 2019. trebalo da dovede do konsenzusa oko budžeta. Tu sedmoletku zatim mora još i da prihvati Evropski parlament, koji je po pitanju budžeta ravnopravan u odlučivanju. Budžet Evropske unije moraju jednoglasno da prihvate svi predsednici država ili vlada zemalja-članica, što znači da svaka država ima mogućnost i da blokira čitav postupak ako ne budu uvaženi njeni interesi. Kao što se pokazalo u prošlosti, u toj blokadi naročito su vešte bile Velika Britanija i Poljska, piše „Dojče vele“.\nKomesar za budžet Evropske unije Ginter Etinger predstavio je okvirni plan kako da se zatvori budžet. „Bregzit“, dakle odlazak Velike Britanije, koja je do sada bila treći po veličini neto platiša u evropski budžet, stvorio je nedostatak od blizu 10 milijardi evra. Polovinu tog novca Etinger želi da uštedi, kao i da drugačije rasporedi izdatke, ali druga polovina trebalo bi da bude pokrivena većim uplatama članica. Naravno, reč je pre svega o neto platišama, iako je u ovom slučaju to zapravo „bruto“ — zbir onoga što se uplaćuje u zajedničku kasu i onoga što se iz njega dobija. Neto platiše su one zemlje koje uplaćuju više nego što dobijaju, a to su u Evropskoj uniji, nakon „bregzita“, na prvom mestu Nemačka, a zatim Francuska, Italija, Holandija, Švedska, Belgija, Austrija, Danska i Finska.\nNeke od tih zemalja su već pre početka pregovora jasno naglasile da ne nameravaju da plaćaju više nego do sada. Holandija je tako, u radnom dokumentu Vlade, objavila da „ne može da prihvati povećanje dažbina“, već predlaže da, nakon „bregzita“, obim izdataka mora da bude manji. Gotovo isto mišljenje ima i Austrija.\nAli komesar za budžet upozorava da je to teško moguće, jer su se pojavili i novi izdaci kada je reč o problemu migracija, kontroli granice, odbrani, ali i želji da se više ulaže kako bi se smanjila nezaposlenost, naročito mladih. U ovom trenutku EU i dalje najviše troši na „stari način“, kroz podršku za poljoprivredu i strukturalne reforme siromašnijih regiona Evropske unije, analizira „Dojče vele“.\n„Biće ozbiljne svađe zbog novca“\nNemačka, bar prema koalicionom sporazumu o kojem se još odlučuje, zapravo je jedna od retkih zemalja koja je iskazala spremnost da u evropski budžet uplaćuje više, ali ne želi da se novac deli i troši na način kao do sada. Angela Merkel je u saopštenju Vlade ovog četvrtka naglasila da „bregzit“ pruža priliku da se razmisli o tome na osnovu čega i za šta EU daje novac, ali i da bi i primanja trebalo da zavise od toga da li se zemlje pridržavaju osnovnih evropskih vrednosti.\n„Potreban nam je novi polet u Evropi. Prilikom nove raspodele iz strukturnih fondova trebalo bi paziti da se kriterijumi određuju i na osnovu angažmana regiona i opština kada je reč o prihvatu izbeglica. Solidarnost u EU ne može da bude jednosmerna ulica“, izjavila je kancelarka.\nNe treba ni pričati koliku uzbunu su izazvale te reči recimo u Poljskoj ili u Mađarskoj, dakle u zemljama koje su do sada bile među najvećim primaocima evropskih fondova, ali koje već i na samo spominjanje prihvata izbeglica na svojim državnim granicama podižu bedeme. I iz Evropske komisije može se čuti predlog da bi isplata dotacija trebalo da bude povezana s pridržavanjem osnovnih načela pravne države. I opet je tu Poljska ta država koja će učiniti sve da „sve ostane po starom“, piše „Dojče vele“.\nEvropski komesar za budžet Etinger proteklih nedelja obišao je mnoge zemlje EU i, osim u Nemačkoj, naišao je na malo razumevanja, naročito u onim zemljama koje bi sada trebalo da plaćaju više. Austrijski kancelar Sebastijan Kurc ga je doduše dočekao prijateljski, ali ga je isto tako sasvim jasno upozorio na to da Beč ne želi da plaća više. S druge strane, u zemljama koje su do sada dobijale podršku redom je mogao da čuje da bi suma trebalo da ostane ista, pa čak i da se poveća. Za Etingera je zaključak samo jedan: „Biće ozbiljne svađe zbog novca“.\nSlično sluti i Rajmer Bege, nemački stručnjak za budžet pri Evropskoj narodnoj stranci u Evropskom parlamentu. Bege smatra da bi se spor, čak i na nivou Saveta EU, dakle među predstavnicima članica, mogao da se protegne ne samo mesecima, već i godinama, što bi moglo da ugrozi sve rokove u budućnosti. Kada je reč o Evropskom parlamentu, Bege se zalaže za ubrzane pregovore kako bi sporazum o budžetu bio postignut barem pre sledećih izbora za Evropski parlament koji se održavaju u junu 2019. godine, navodi se u analizi „Dojče velea“.\nU Savetu EU, međutim, mnogi smatraju da je potpuno nerealno očekivati tako brzo postizanje dogovora. U pregovorima, naime, ima i drugih opasnosti, na koje je podsetio predsednik Saveta EU Donald Tusk. Velika Britanija, naime, redovno je za sebe uspevala da postigne dogovor sa ostalim članicama oko čitavog niza povlastica i izuzetaka kada je reč o njenom uplaćivanju u budžet EU. Istovremeno, u senci Londona provlačile su se i neke druge članice s svojim željama i željicama. S „bregzitom“, to bi sada bilo logično, svi ti popusti padaju u vodu. A ti popusti — to je u stvari gomila novca.\nsvađa, budžet, EU, Nemačka


Sertifikati | Bio Touch +\nSvi Bio Touch + proizvodi sertifikovani sledecim sertifikatima:\nNaTrue je internacionalni sertifikat koji postavlja do sada najvise standarde za prirodnu i organsku kozmetiku.\nNaTrue ima sedište u Briselu, i garantuje vam da u kozmetici NEMA sintetičkih mirisa i boja, supstanci poreklom od petroleja (parafina, -propila, -alkila…), silikonskih ulja, genetski modifikovanih supstanci, i da se kozmetika ne testira na životinjama.\nNaTrue ima poseban pristup preparatima za pranje kose, kože ili zuba, koji zahtevaju čistače “sufuktante” kakvih u izvornom obliku nema u prirodi. Regulisan je broj dozvoljenih hemijskih procesa da bi se od biljaka dobio “surfuktant” – pa je to onda sastojak “izveden iz prirode”.\nEcocert je inspekcijska I sertifikaciona institucija, zvanično akreditovana da verifikuje da organski proizvod ispunjava propisane Evropske, Američke i Japanske standarde.\nGarancija Ecocerta :\nOd COFRAC. COFRAC je clan EA ( European Accreditation ) Evropske akreditacione komisije i IAF (International Accreditation Forum) Internacionalna akreditaciona institucija.\nEcocert je nezavisna institucija, koja jednostavno primenjuje organska pravila i standarde, ne pruža konsultacije i marketinšku podršku. Inspekcija i sertifikacija je Ecocert-ov doprinos da sa na svetskom nivou stvori poverenje neophodno za razvoj organskog tržišta i osigura kredibilitet proizvoda na tržištu. Ecocert je danas svetski priznat i cenjen sertifikat, kako od strane zvaničnih institucija i proizvodjača, tako i od strane potrošača.\nUSDA NOP (Nacionalni Organski program USDA)-potvrda da je razvijen od strane USDA, ona pokriva sve aspekte proizvodnje, prerade,isporuke i prodaje organskih proizvoda. U skladu sa ovim programom, organski proizvodi su proizvodi dobijeni od sertifikovane organske poljoprivrede u skladu sa standardima i propisima za organsku proizvodnju, koji promovišu kruženje resursa,promovisanje ekološke ravnoteže i biodiverziteta. Kozmetika koja je overena od strane USDA NOP ne sme da sadrzi GMO, hemijske sintetičke konzervanse, vestačke boje i mirise, pesticide, hemijska đubriva, naftne derivate…\nInstitut IMO je edan od prvih i najpoznatijih svetskih agencija za inspekciju,sertifikaciju i osiguranje kvalieta ekoloških proizvoda.\nIMO nudi sertifikat za organsku proizvodnju i rukovanje prema Evropskoj Uredbi (EU) Br.2092/91. Takodje je akreditovan od strane USDA za organsku sertifikaciju prema američkom Nacionalnom organskom programu (NOP) i nedavno je dobila akreditaciju da ponudi, kao i JAS, sertifikat za japansko tržiste.


Mihajlovićeva uoči Samita o Zapadnom Balkanu: Srbija ostaje opredeljena evropskom putu i vrednostima - Beograd24\nMihajlovićeva uoči Samita o Zapadnom Balkanu: Srbija ostaje opredeljena evropskom putu i vrednostima\nAutor Redakcija Beograd24\t Postavljeno May 5, 2020 54,773 0\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, izjavila je danas da Srbija ostaje opredeljena evropskim standardima i svom putu ka Evropskoj uniji.\nUpitana da prokomentariše sutrašnji samit o Zapadnom Balkanu, koji se održava onlajn u Zagrebu, Mihajlovićeva je rekla da se danas sve zemlje nalaze u ozbiljnoj krizi, kako zdravstvenoj, tako i ekonomskoj i socijalnoj, a da su investicije i projekti način da se ubrza privredni razvoj. “Srbija radi sa svima koji su najbolji na svetu. I brza pruga Beograd-Budimpešta gradi se po najvišim evropskim standardima.\nOčekujem da nastavimo sa realizacijom projekata koje radimo sa EU, kao što su izgradnja intermodalnog terminala i auto-put Niš-Merdare-Priština, ali i da započnemo zajedno neke nove projekte i da razgovaramo o novim grantovima”, rekla je ona.\nFoto КАБИНЕТ ПОТПРЕДСЕДНИЦЕ ВЛАДЕ\nIzvor/Autor КАБИНЕТ ПОТПРЕДСЕДНИЦЕ ВЛАДЕ\nKAKO MOGU DA SE VOZE ZAPOSLENI KOJI NEMAJU PERSONALIZOVANU KARTU: Postoje 2 načina prevoza u GSP\nPOTPREDSEDNICA VLADE SRBIJE ZORANA MIHAJLOVIĆ: “SRBIJA NIJE STALA”


Nemačka zabranila konverzivnu terapiju za maloletnike - Geten\nNemačka zabranila konverzivnu terapiju za maloletnike\nNemačka je u potpunosti zabranila traumatizujuću konverzivnu terapiju za osobe mlađe od 18 godina, i uvela kazne za primenu iste kod odraslih, dajući na ovaj način primer Velikoj Britaniji i Sjedinjenim Državama.\nU četvrtak uveče, 7. maja, nemački Bundestag je doneo zakon kojim se u potpunosti zabranjuje bilo koja vrsta takozvane „terapije“ koja za cilj ima da promeni seksualnu orijentaciju maloletnika, a za ovo krivično delo predviđena je zatvorska kazna u trajanju do godine dana.\nNemački ministar zdravlja iz konzervativne partije, Jens Špan, naglašava: „Homoseksualnost nije bolest. Stoga je i termin terapija pogrešan.“\nKonverzivna terapija za odrasle će u Nemačkoj takođe biti zabranjena, ukoliko se osoba istoj podvrgava bez pristanka, putem prinude, pretnji i obmane. Bilo koje reklamiranje ove raskrinkane i traumatizujuće prakse je takođe zabranjeno.\nDokazano je da pokušaji da se promeni seksualna orijentacija ili rodni identitet osobe imaju ozbiljan poguban uticaj na mentalno zdravlje LGBT+ osoba, da uvećavaju anksioznost, depresiju i suicidalne misli.\nIstraživanje sprovedeno prošle godine u Velikoj Britaniji pokazalo je da je jedna od pet osoba koje su bile podvrgnute konverzivnoj terapiji pokušala da izvrši samoubistvo.\nDrugo istraživanje objavljeno 2019 pokazalo je da „transrodne osobe koje su bile izložene konverzivnim metodama u bilo kom trenutku tokom života imaju više nego duplo izgleda da će pokušati da izvrše samoubistvo, u poređenju s onima koji nikada nisu prošli kroz napore stručnjaka da preobrate njihov rodni identitet.“\nPrema pisanju Rojtersa, ministar zdravlja Špan, koji je najistureniji političar Hriščansko-demokratske unije, izjavio je u četvrtak: „Želim ozbiljnu zabranu. Mladi bivaju primorani da se podvrgnu konverzvnoj terapiji, tako da je veoma važno da imaju podršku u ovom zakonu: jasan znak da država ne želi da dopusti da se takve stvari dešavaju.“\nMeđutim, ova zabrana ne ide dovoljno daleko prema nekim političkim partijama u Nemačkoj. Stranka Zelenih pozvala je da potpuna zabrana konverzivne terapije pokrije i mlade osobe do 26 godina starosti.\nOni izjavljuju: „Samo će maloletna lica biti zaštićena od ovog po život opasnog šarlatanstva.\n„Smatramo da je i mladim ljudima između 18 i 26 godina starosti potrebna slična zaštita, jer je to dokazano kroz iskustva autovanja i zavisnosti mladih od njihovih porodica.“\nI dok bi nemačka zabrana konverzivne terapije mogla otići dalje, ona je dobar primer za Sjedinjene Države i Veliku Britaniju - dok su mnoge američke savezne države zabranile ovu praksu, tačnije njih 19 (u Evropi je Malta učila isto 2016), u SAD ne postoji zabrana konverzivne terapije na federalnom nivou. Takođe, iako su sve velike britanske zdravstvene organizacije osudile ovu praksu i označile je štetnom pseudonaukom, u Velikoj Britaniji i dalje ne postoji zakon o zabrani praktikovanja konverzivne terapije.


Brnabićeva sa generalnom sekretarkom SE: Srbija nastavlja sa reformama u okviru evrointegracija - Blitz RS - Vesti\nBrnabićeva sa generalnom sekretarkom SE: Srbija nastavlja sa reformama u okviru evrointegracija\nAna Brnabić je istakla je da Srbija nastavlja sa sprovođenjem reformi u okviru pristupanja Evropskoj uniji u oblasti vladavine prava, pravosuđa, unapređenja medijskih sloboda i izbornih uslova, saopštila je pres-služba Vlade.\nNaglasila je da će Srbija nastaviti sa implementacijom pravosudnih izmena i da sledi usvajanje zakonskih okvira za izmenu Ustava.\nDodala je da očekuje da će oblasti kao što su vladavina prava, zelena tranzicija i nastavak saradnje sa Venecijanskom komisijom na setu pravosudnih reformi, biti nastavljene istim intenzitetom i u narednom sazivu Vlade.\nKako se navodi u saopštenju, generalna sekretarka Saveta Evrope čestitala je Srbiji na reformama koje je postigla u domenu pravosuđa, koje predstavlja, kako je objasnila, i najvažniji reformski korak i ključnu tačku u vladavini prava i unapređenja svih segmenata društva.\nTakođe, istakla je i da je zadovoljna saradnjom Srbije sa organizacijom Grupa država protiv korupcije (GREKO), telom za praćenje borbe protiv korupcije Saveta Evrope, po pitanju ispunjavanja preporuka.\nBrnbićeva je ocenila da Srbija ima odličnu saradnju sa Razvojnom bankom Saveta Evrope u brojnim projektima, od BIO4 kampusa, preko kredita za projekte dualnog obrazovanja, projekta studentskog stanovanja, borbi protiv posledica pandemije, poboljšanja zdravstvene infrastrukture i Regionalnog stambenog programa.\nPoručila je da Srbija pridaje veliki značaj saradnji sa Savetom Evrope i primenom programa ove organizacije u Srbiji, uključujući i zajedničke programe između Saveta Evrope i Evropske unije.


NaslovnaVijestiAktivna zona VijestiOrganizovan drugi modul obuka za mlade ,,Od škole do posla''\nU okviru drugog modula, 25 mladih iz trećeg i četvrtog razreda srednjih škola sa Cetinja imalo je priliku da učestvuje na dvodnevnim radionicama usmjerenim ka omladinskom preduzetništvu.\nJedan od predavača je bio Uroš Bulatović iz Unije mladih preduzetnika Crne Gore, koji je predstavio ključne ciljeve i vrijednosti Unije, kao i usluge i servise koje to udruženje nudi mladim preduzetnicima. Dodatno, kroz interaktivne radionice, mladi su razgovarali o definiciji preduzetništva, preduzetničkom putu, inovativnim biznis idejama, izazovima, konkurenciji, finansijskim uslovima, a predstavljene su i najuspješnije preduzetničke inicijative mladih iz Crne Gore i svijeta.\nMladi su na radionicama vježbali kako da osmisle biznis ideju i kreiraju ključne stavke za biznis planove, a predstavljeni su i mogući izvori finansiranja njihovih biznis ideja u okviru različitih fondova: Zavod za zapošljavanje Crne Gore, Investiciono-razvojni fond i dr.\nU okviru programa će se tokom narednog mjeseca predstaviti ključni nalazi istraživanja o tome šta mladi misle o prilikama i preprekama u procesu zapošljavanja. Minimum deset ključnih preporuka za kreiranje boljih uslova za zapošljavanje mladih će takoe biti predstavljeni.


Otvara se Regionalni start ap centar - KruševacGrad\nOtvara se Regionalni start ap centar\nKruševac je jedan od tri grada u Srbiji u kojima će biti otvoren Regionalni inovacioni centar. Ugovor o tome potpisali su Nenad Popović, ministar za inovacije i tehnološki razvoj, Jasmina Palurović, gradonačelnica Kruševca i Dragana Bogdanović, direktorka Biznis inkubator centra\nIdeja je da se korosnicima tih centara obezbede najmodernija opreme te stručna, mentorskai konsultantska podrška za sprovodjenje njihovih preduzetničkih ideja.\nZa potrebe Regionalnog inovacionog centra će na zgradi Biznis inkubator centra biti podignut sprat, odnosno biće izgradjeno novih 300 kvadrata.\n– Osim tog prostora za potrebe Centra će biti opremljeno još 200 kvadrata u okviru Biznis inkubator centra. Takodje, na raspolaganje će biti stavljen ceo Inkubator koji ima ukupno 1.600 kvadrata – kaže za GRAD Dragana Bogdanović, direktorka Biznis inkubator centra.\nZa izgradnju novog prostora i opremanje Centra te za obuke i radionice, neophodne da bi ova ideja bila sprovedena u delo, Biznis inkubator centar je od Ministarstva za inovacije dobio 46 miliona dinara, dok je ukupna vrednost odobrenih sredstava za sva tri Centra, koja se otvaraju u Srbiji, 89 miliona dinara.\nBogdanovićka je istakla da će kruševački Centar biti najbolje opremljen u Srbiji. Ovakvi centri, inače, već postoje u Beogradu, Novom Sadu i Nišu, a otvaraju se, u Kruševcu, Pirotu i Subotici.\n– Imaćemo računarsku učinocu sa 34 umrežena kompjutera. U posebnoj prostoriji će biti jači računari sa profesionalnim softverima za programiranje, inžinjering, mašinstvo, a imaćemo i profesionalni 3D štampač na kome će korisnici moći da odštampaju i vizuelizuju ono što su osmislili. S obzirom na to da granice poslovanja više ne postoje imaćemo posebno opremljenu prostoriju za skajp konferenciju – precizirala je ona.\nRegionalni inovacioni start ap centar će, napominje ona, raditi kako sa nezaposlenima tako i sa preduzećima koja već posluju ali žele da unaprede poslovanje.\n–Planirano je da sa nezaposlenima radimo niz obuka, od osnovnih, poput pisanja biznis plana, obuka o preduzetništvu, preko obuka za koje se pokaže da su potrebne. S obzirom na to da smo regionalni centar obuke ćemo držati i po opštinama Okruga. Sa onima koji budu najbolji ćemo raditi naprednije obuke, držaćemo kreativne kampove. Sa postojećim preduzećima ćemo raditi na unapredjenju njihovog poslovanja, imaćemo ljude koji su obučeni da utvrde šta nije dobro i da predlože šta je to što treba inovirati, odnosno promeniti u procesu proizvodnje – objasnila je ona.\nNapomenula je da je sa Gradskom upravom Kruševac dogovoreno da se u okviru sredstava koje Grad izdvaja za samozapošljavanje predvidi posebna budžetska linija namenjena za zapošljavanje u inovacionim delatnostima, po čemu će naša lokalna samouprava biti prva u Srbiji. Svi polaznici Centra bi, kako je planirano, mogli da konkurišu za ta sredstva.\nUz ove nove aktivnosti u Biznis inkubatoru nastavljaju da rade sa sadašnjim stanarima, preduzetnicima početnicima koji se bave različitim delatnostima i posluju u zaštićenim uslovima.\nSprovodjenje potpisanog i planiranog, dodaje Bogdanovićka, u delo se sprovodi odmah, pokreće se javna nabavka, početkom novembra očekuje da radovi počnu te da do Nove godine nadogradnja bude završena.\nJednaka šansa za sve mlade\nDa se otvaranjem regionalnih inovacionih startap centara daje jednaka šansa mladima u celoj Srbiji kazao je prilikom potpisivanja ugovora sa tri grada ministar za inovacije Nenad Popović.\n– Sada će i mladi u manjim mestima imati uslove da iskažu svoje inovacione i preduzetničke potencijale kao njihovi vršnjaci u velikim gradovima, poput Beograda, Novog Sada i Niša. Jer ko zna, možda se baš u regionima i manjim mestima u Srbiji, kao nekada u Smiljanu ili Idvoru, krije neki novi Nikola Tesla ili novi Mihajlo Pupin, kojeg tek treba da otkrijemo – rekao je Popović.\nOn je naveo da je budžet za podršku inovacijama u Republici Srbiji povećan pet puta i da se u zvaničnom izveštaju o inovacionim performansama evropskih zemalja, koji svake godine objavljuje Evropska komisija, Srbija prvi put nalazi ispred osam članica EU, među kojima su Mađarska, Grčka, Poljska, Litvanija, Hrvatska, Bugarska, Rumunija i Slovačka.\n07.12.2021 0 383\n27.08.2021 0 438\n21.07.2021 0 486\n12.07.2021 0 913\n08.06.2021 0 334\n20.04.2021 0 671\n3. jula 2022., 03:52


Godina ignorisanja sudskog roka za uklanjanje crkve iz dvorišta Fate Orlović | Kakanj-X\nGodina ignorisanja sudskog roka za uklanjanje crkve iz dvorišta Fate Orlović\nŽelim da se pravda zadovolji i da se Fata Orlović ispoštuje zbog nevolja kroz koje je prošla tokom duge i iscrpljujuće pravne bitke. U svojoj poodmakloj dobi, Fata Orlović ne zaslužuje daljnje nepoštovanje od strane vlasti Republike Srpske, već neodložno i potpuno zadovoljenje pravde”, rekao je visoki predstavnik.\nVažan pokazatelj poštovanja vladavine prava u bilo kojem demokratskom društvu nisu riječi ili izjave, nego nivo provedbe sudskih odluka domaćih i međunarodnih sudova. Nažalost, pokazatelji za Bosnu i Hercegovinu su vrlo nepovoljni”, zaključio je visoki predstavnik Inzko.\nU proteklih godinu dana vlasti Republike Srpske nisu poduzele niti jedan korak, apsolutno ignoriraju sva obraćanja na pozive, a što je najgore, ignoriraju jasnu i nedvosmislenu presudu Suda za ljudska prava kojom je naloženo vlastima RS-a da taj objekat uklone. U pitanju je indolencija, odnosno nepoštivanje odluke Suda od strane državnih vlasti u BiH, odnosno vlasti u RS-u”, kaže Karkin.\nNaveo je da je komunikacija sa vlastima u RS-u bila intenzivna prošle godine, kada su trebali izvršiti dio odluke, a koja se tiče isplate dosuđenog iznosa na ime troškova za vođenje postupka. Kako kaže, vlasti u ovom entitetu su ispoštovale samo ovaj dio presude.\nIako se na terenu vide pomaci, po drugim opštinama koje provode izvršenja sudskih odluka u smislu da se uklanjaju nelegalno izgrađeni objekti, samo crkva koja se nalazi na zemlji porodice Orlović se ne uklanja”, zaključuje Karkin i dodaje da vlasti Općine Bratunac ne provode odluke, odnosno nemaju instrukcije od Vlade RS-a da se presuda provede do kraja.\nTo je pitanje koje datira iz ranijeg perioda, kada nisam bio na funkciji načelnika Opštine Bratunac. Koliko sam upoznat, vlast na republičkom nivou je raspisala javni poziv za izbor izvođača radova izmještanja crkve. Da li je izabran izvođač ili ne, zaista nisam upoznat”, stoji u odgovoru načelnika Rankića.\nSramno je i neprihvatljivo je da evo godinu dana od isteka roka nije uklonjen taj objekat koji tu nije ni trebao biti sagrađen”, kaže Salkić.


Turska otvara Generalni konzulat u Banjaluci - Sputnjik Srbija\n18:14 19 Januar 2021\n10:00 19.09.2020 Preuzmite kraći link\nKako je navedeno, okončana je procedura izbora prvog generalnog konzula koga je imenovala Turska. Takođe, rečeno je da je Predsedništvo Bosne i Hercegovine razmatralo taj zahtev i da je odobreno da kancelarija bude otvorena.\nU Ambasadi Turske u BiH rečeno je da je generalni konzul formalno započeo svoju misiju 15. septembra.\n"Otvaranje Generalnog konzulata Turske u Banjaluci vrlo je značajan i koristan korak za uspostavljanje bliskih odnosa sa lokalnim vlastima, stvaranje novih polja saradnje, praćenje trgovačkih i ekonomskih poslova na licu mesta i naročito stvaranje novih prilika za ulaganja", rekli su u Ambasadi Turske.\nU Banjaluci, najvećem gradu Republike Srpske generalne konzulate imaju Srbija, Hrvatska i Slovenija, koja ima konzularno odeljenje zbog prisustva slovenačke manjine na tom području, ali i velikog interesa radnika iz BiH za odlazak u Sloveniju.\nU Banjaluci kancelarije imaju SAD i Ujedinjeno Kraljevstvo.\nŠto se tiče Ambasade SAD, došlo je do značajnog povećanja aktivnosti u okviru "Američkog kutka", koji organizuje brojne događaje koje povezuju Banjaluku s Amerikom, preneo je Tanjug.\n18:04 Raspad prstena: Sneg u Sahari, vrućina na Grenlandu – šta se to dešava sa klimom u svetu\n18:01 Nekada su igrice „zaglupljivale“, a sada donose milione\n17:57 Nema novog soja virusa u Srbiji, ali je moguće da se pojavi\n17:45 Švajcarska i nemačka kompanija izlaze iz projekta „Severni tok 2“?


09/03/14 - 17:17h\nĐoković – Hanesku live prenos (oko 3:30h) – Gledajte direktan prenos\nSrpski teniser Novak Đoković tokom noći igra svoj prvi meč na Mastersu u Indijan Velsu. Protivnik tenisera iz Srbije biće Rumun Viktor Hanesku, a njihov duel na Centralnom terenu trebalo bi da počne oko 3h posle ponoći po našem vremenu. Direktan prenos možete pratiti na TenisUživo.\nNovak Đoković je do sada na turniru u Indijan Velsu nastupao samo u dubl konkurenciji pošto je kao drugi favorit bio slobodan u prvom kolu. Nole je u dubl konkurenciji u paru sa Filipom Krajinovićem protekle noći poražen od dubla Gulbis/Raonić rezultatom 2:0, po setovima 7:6 (7:3), 6:1.\nRumun, Viktor Hanesku, trenutno je 87. na ATP listi, a u prvom kolu je savladao Francuza Robera rezultatom 2:1, po setovima 7:5, 3:6, 6:4, nakon jednog sata i 43 minuta igre.\nNovak Đoković i Viktor Hanesku do sada su se sastali šest puta, a Srbin je u svim mečevima izlazio kao pobednik. Poslednji put Nole i Viktor sastali su se 2011. godine na Roland Garosu kada je Rumun predao meč u trećem setu pri rezultatu 2:0 za Novaka i 3:2 u trećem delu.\nmaka eristavi March 10, 2014 Odgovori\nStanka March 10, 2014 Odgovori\nDošao je Vajda valda će sad krenuti nabolje.


Systiva nova generacija fungicida\nU restoranu Ribarac u Novom Sadu, 10. septembra, održan je događaj posvećen rešenjima za zaštitu pšenice i ječma.\nNaši stručnjaci predstavili su, pred više od 200 domaćih poljoprivrednika, najsavremeniju tehnologiju zaštite strnih žita - Systiva® fungicid - jedini fungicid za tretiranje semena koji štiti list!\nGosti su imali prilike da se detaljno informišu na koji način treba zaštitit useve od različitih bolesti kao što su rđa, siva i smeđa pegavost pšenice, mrežasta i sočivasta pegavost kod ječma.\nSandra Laušević, Direktor prodaje za region Area West, i Andrija Lilić, Direktor Marketinga za region Area West, govorili su o Systiva® Tehnologiji zaštite kao i o ključnim benefitima, dok su o tehničkim aspektima Systiva® fungicida govorili Aleksandar Jotov, Tehnički menadžer, kao i Todor Evtimov, iz BASF Bugarska.\nAndrija Lilić je istakao da su mnogobrojni ogledi pokazali da je seme tretirano Systiva® inovacijom zdravije, i da osim zaštite, Systiva® podstiče biljku da razvije zdrav i snažan korenov sistem.\nDogađaju su prisustvovali i predstavnici semenskih kompanija (KWS, Delta Agrar, RWA, Axereal) i stručnjaci iz inostranstva koji su podelili svoja iskustva u primeni Systiva® fungicida. Predstavnici semenskih kompanija su poljoprivrednicima predstavili svoje planove i asortiman koji će biti zaštićen fungicidom Systiva®. Ova vrsta partnerstva podrazumeva zajedničke aktivnosti na postizanju maksimalnog kvaliteta dorade i tretiranja semena.\nPogledajte video sa događaja


Autobus Raška - Herceg Novi od 2.200,00 rsd. Red vožnje i online prodaja karata.\nNaslovna > autobuske-karte > autobus-raska-herceg-novi >\nAutobus Raška - Herceg Novi\nAutobuske karte za Raška Herceg Novi kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nRED VOŽNJE Raška - Herceg Novi\nPutovanje autobusom na relaciji Raška - Herceg Novi\nRaška - Herceg Novi se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Raška - Herceg Novi. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Beta 20. aprila 2021. 17:05\nMedjunarodna kompanija Junajted Media (United Media) saopštila je danas da „kao posledica kontrole medija od strane vladajućeg establišmenta, strah i autocenzura su se toliko duboko uvukli u svaku poru društva da 2021. godine u celoj Srbiji ne postoji štamparija koja bi prihvatila posao štampanja novog dnevnog lista ‘Nova’, koji je zamišljen kao alternativa postojećoj slici u štampanim medijima“.\n„Dva meseca trajali su pregovori sa kompanijama čija je osnovna delatnost štampanje novina i magazina. Politika, Borba, Ringier Aksel Springer, Color Press, Grafoprodukt, uz različita objašnjenja, nisu prihvatili novi posao“, navodi se u saopštenju.\nIz Junajted Media navode da je njihov zahtev odbijen na različite načine „od ćutanja, rečenice da ‘nemaju kapaciteta za taj posao’, preko ‘trenutno pokvarenih mašina'“ a da su retki oni koji su otvoreno izgovorili „da se plaše reakcije vlasti“.\n„Ovim se samo potvdjuje da u Srbiji ne postoji medijski pluralizam. Vlast je već preuzela uredjivačku kontrolu nad svim televizijama sa nacionalnom frekvencijom, državna kompanija Telekom u više navrata je koristila ogromna sredstva kako bi ulaganjem u infrastrukturu, i akvizicijama drugih operatora uspostavila dominaciju nad kablovskim kanalima“, navodi se u saopštenju.\nJunajted Media navodi da je „na medijskoj sceni Srbije uspostavljen potpuni monopol države a kampanja za gašenje par preostalih slobodnih medija, medju kojima su televizije N1 i Nova S, konstantno se vodi“.\nU saopštenju se navodi da su zbog stanja medijskih sloboda u Srbiji zabrinutost izrazile kroz svoje izveštaje i domaće i medjunarodne organizacije, kao i da je „zato još važnije da se ne utišaju poslednji glasovi nezavisnog novinarstva, da gradjani imaju pristup slobodnim, profesionalnim medijima i istinitim informacijama, i da se dnevni list ‘Nova’ uskoro pojavi na kioscima širom zemlje“.


Obradović: Srpska privreda i poljoprivreda moraju da budu na prvom mestu – SRBIJA NEWS\nObradović: Srpska privreda i poljoprivreda moraju da budu na prvom mestu\nPredsednički kandidat Boško Obradović istakao je da srpska ekonomija mora biti u službi našeg naroda, a ne tajkuna i stranih investitora i da srpska privreda i poljoprivreda moraju da budu na prvom mestu u našoj državi.\nUništeno poljoprivredno gazdinstvo Dragane Tovarević\nPrethodne vlasti su dozvolile da stranci preuzmu naše tržište, da inostrane kompanije preuzmu sve subvencije i svu pomoć države, a da domaći privrednik i poljoprivrednik propadaju, ocenio je Obradović obilazeći porodično gazdinstvo porodice Tovarović u Pećincima. On je poručio da to mora hitno da se promeni i obavezao se da će biti zaštitnik i zastupnik srpskog sela i poljoprivrede, ako mu građani ukažu poverenje i izaberu ga za predsednika.\nNeophodno je da smanjimo poreze i doprinose na zarade zaposlenih u domaćoj proizvodnji i da oslobodimo plaćanja poreza u prvim godinama rada svaku novootvorenu firmu, rekao je Obradović. Objašnjavajući svoj program za obnovu srpske privrede i poljoprivrede, kandidat Dveri je istakao da sve državne snage, subvencije, poreske olakšice, izvozne garancije, povoljni dugoročni krediti moraju biti stavljeni u službu otvaranja novih radnih mesta u domaćoj proizvodnji. Ima nade za Srbiju, ima nade za srpsko selo i srpskog seljaka, ali država mora da stane iza njega.\nDržava mora da pokrene lanac obnove poljoprivredno-industrijskih kombinata, industrije domaće poljoprivredne mehanizacije i srpskog zadrugarstva, udruživanje naših poljoprivrednika, što će im omogućiti da pojeftine i uvećaju svoju proizvodnju i da budu konkurentniji na domaćem i inostranom tržištu, naglasio je Obradović.\nOn je ocenio da je slika propasti srpskog sela i poljoprivrede dramatična i ilustrovao ovu tvrdnju katastrofalnom situacijom u kojoj se danas nalazi gazdinstvo porodice Tovarović iz Pećinaca koja je bila jedan od najvećih poljorprivednih proizvođača u bivšoj Jugoslaviji.\nNa 10 000 m2 ogromnog poslovnog prostora različitih tovilišta, silosa i nekadašnjih farmi svinja i goveda, nekada je radila jedna od najjačih stočarskih poljoprivrednih proizvodnji u bivšoj Jugoslaviji. Draganin otac, Tomislav, bio je rekorder četiri godine za redom u tovljenju svinja i junadi u staroj Jugoslaviji. Nekada se sa ovog poljoprivrednog gazdinstva vršio ogroman izvoz i u Austriju i na sva druga tržišta sveta. Danas je sve pusto, prazno i urušeno, jer su prethodne vlasti dozvolile da se domaći privrednik i poljoprivrednik uništi, da srpsko selo propadne. Kakva je to država i kakva je to vlast koja je sebi dozvolila da jedan ovakav domaćin i poljoprivredni proizvođač, koji je bio šampion u svojoj kategoriji, propadne, upitao je Obradović.\nĆerka Tomislava Tovarovića, Dragana, tom prilikom je istakla, da veruje, da će država Srbija, sa predsednikom kao što je Boško Obradović, imati sluha da se ovako ozbiljne porodične firme, iako su sada ruinirane, vrate u funkciju i postanu ozbiljni reprezenti, kao i najveći proizvođači mesa u čitavoj Evropi.\nKandidat Dveri je istakao da ponovo možemo da podignemo našu privredu i poljoprivredu i da oživimo srpsko selo, ali da srpski preduzetnik i poljoprivrednik moraju doći u prvi plan.\nAko mi građani ukažu poverenje na predstojećim izborima, moja obaveza će biti da svuda i na svakom mestu budem ambasador i onaj koji promoviše interese srpskog sela i domaće proizvodnje našeg poljoprivrednika, rekao je Obradović.\nOn je izrazio uverenje da srpski seljak i naše selo imaju za koga da glasaju i poručio da će u njemu imati svog predsedničkog kandidata.\nSrbija danasBoško Obradović, Dragana Tovarović, Dveri\nOve sedmice: 15633\nOvog meseca: 80794


Zbog plimnog vala, zatvaranje ulica Kalimanjska i Ribarski put - Radio Tivat\n22 дец Zbog plimnog vala, zatvaranje ulica Kalimanjska i Ribarski put\nPosted at 12:36h in Vijesti\tby\tNela\nUslijed do sada neviđenog plimnog vala, nivo vode u lučici Kalimanj je dostigao toliku visinu da more pokriva Kalimanjsku ulicu i Ribarski put, zbog čega se ove saobračajnice zatvaraju za promet, rekao je u direktnom uključenju u naš program šef Službe zaštite i spašavanja, Zoran Barbić.\nU telefonskom zasijednju Opštinskog tima za vanredne situacije odlučeno je da se uz asistenciju Komunalne policije zaustavi saobračaj u Kalimanjskoj ulici i Ribarskom putu, a nadležni apeluju na građane koji imaju plovila u Kalimanju da se hitno upute u lučicu kako bi započeli ispumpavanje kišnice i mora, jer je veliki broj plovila već ugrožen.\nDjelatnici Službe zaštite i spašavanja uz asistenciju drugih službi, nakon intervencije u Kalimanju, nastaviće sa obilaskom grada. Po informacijama naših sluđaoca, kritično je i u Donjoj Lastvi, gdje je nivo mora izjednačen sa visinom rive, te se valovi šire preko šetališta Filipa Miloševića.\nPo Barbićevim riječima, a i shodno najavama meteorologa, očekuje se da će nivo mora i dalje rasti. Crveni meteo alarm, koji je za prostor južne i centralne Crne Gore potvrdila i Evropska mreža meteoroloških stanica, najavljuje obilne padavine do večeras oko 22 sata.


NOVA ZADRUGA „PODUNAVSKI VOĆAR” U ČEREVIĆU | Agroservis\n> NOVA ZADRUGA „PODUNAVSKI VOĆAR” U ČEREVIĆU\nU Čereviću i susednim selima voćnjaci zauzimaju oko 50 hektara, daleko više nego vinogradi, a većina proizvoda se izvozi. Ovi voćari prihvatili su zahtev svog kupca i preporuke u podizanju novih zasada, uglavnom, ranog voća. U planu je da se postave zaštitne mreže na novim voćnjacima, kao i izgradnja prihvatne hladnjače, koja je neophodna da bi se trešnje mogle pripremiti za transport, što je i zahtev kupca.\nZadruga „Podunavski voćar” je treća u opštini Beočin, ali druge dve zadruge se ne bave organizacijom proizvodnje i prodaje voća.\nInteres za ulazak u zadrugu pokazali su i voćari iz Ležimira, Sviloša, Beočin sela i Sremske Kamenice.


Ambasador BiH u SAD: Ništa sporno u inicijativi Katarine Ristić da promijeni nastavni program iz istorije | Frontal\nAmbasador Bosne i Hercegovine u SAD Bojan Vujić, ne vidi ništa sporno u inicijativi učenice Katarine Ristić i njenog oca da se, na temelju provjerenih činjenica, promijeni nastavni program iz istorije u čikaškom Distriktu 64.\nS druge strane, komentarišući istupe generalnog konzula u Čikagu Elvira Resića, smatra da je neprimjereno da se diplomate miješaju u unutrašnje stvari zemlje u kojoj borave, uključujući tu i školske programe.\nSeminarski rad 14-godišnje djevojčice srpskog porijekla Katarine Ristić iz Čikaga na temu "Bosanski genocid" uzburkao je duhove u njenoj osnovnoj školi, ali i otvorio put borbe za pravdu koja je rezultirala da se iz školskih knjiga izbaci propaganda koja Srbe prikazuje u lošem svjetlu, a Srbiju optužuje da je počinila genocid i ubila 200.000 ljudi u Bosni.\nAmbasador Vujić kaže da je od početka pratio slučaj Katarine Ristić, a na pitanje nalazi li nešto sporno u ličnim inicijativama poput ove, gdje se u udžbenicima mijenjaju podaci koji iskrivljuju sliku o ratnim dešavanjima u Bosni i Hercegovini, odgovara:\n- Da, upoznat sam sa tim slučajem i imao sam priliku da razgovaram sa gospodinom Ristićem, Katarininim ocem, tako da sam informisan iz prve ruke i pratim sve sto se dešava sa ovim slučajem. Јa lično ne vidim da je nešto sporno učinjeno od strane ove pametne djevojčice i njene porodice. Čak mislim da je cijela stvar predstavljena u javnosti od strane nekih zlonamjernih ljudi sa ciljem da se sakriju činjenice i da se izazovu emotivne reakcije koje samo služe da podijele naše narode i da otvaraju rane na svim stranama tragičnog rata u Bosni i Hercegovini.\nKao ambasador BiH koji je dužan da zastupa interese sva tri konstitutivna naroda, da li smatrate da istina o nesrećnim događajima iz 90-tih može nekog da ugrozi? S druge strane, koliko je važno da djeca koja danas pohađaju škole tu istinu saznaju i da ona bude temelj njihovog odnosa prema prošlosti?\n- Razumijem da su te rane iz rata i dalje bolne i gajim duboko poštovanje prema svim žrtvama i prema njihovim porodicama. Mislim da treba voditi dijalog o svim temama iz naše prošlosti, ne sa ciljem da ubjeđujemo nekoga da je jedna strana bolja od druge ili treće, niti sa ciljem da dokazujemo čija je žrtva veća, nego sa ciljem da iskreno ukažemo na sopstveni bol i da pokušavamo da razumijemo bol i stradanje i drugih strana tog rata. Јedino na taj način možemo da izgradimo temelj razumijevanja koji vodi prema trajnom miru i stabilnijoj situaciji u Bosni i Hercegovini.\nKako kao diplomata komentarišete istupe Elvira Resića, generalnog konzula Bosne i Hercegovine u Čikagu, koji bi trebao da predstavlja ne samo Bošnjake, već i Srbe i Hrvate, a koji je pre nekoliko dana slanjem pisma izvršio pritisak na direktorku Emerson škole? Da li je on kao konzul prekršio diplomatska pravila u tom slučaju? Takođe, kako komentarišete činjenicu da su na njegovom Fejsbuk profilu objavljeni jednostrani sadržaji i komentari koji izazivaju nacionalnu netrpeljivost?\n- Nažalost, još uvijek nisam upoznat sa sadržajem pisma koje je Generalni konzul BiH uputio direktoru Emerson škole u Čikagu, tako da ne bih mogao da komentarišem ništa o sadržaju tog pisma. Ali ono što moram istaći je da je opšte pravilo u diplomatiji da se strane diplomate ne miješaju u unutrašnje stvari u zemlji prijema, u koje izmedju ostalog spadaju i odluke lokalnih vlasti koje se tiču školskog plana i programa. Sa druge strane, jedino je Predsjedništvo BiH nadležno da definiše zvanični stav Bosne i Hercegovine vezano za međunarodne odnose, u ovom slučaju bilateralne odnose između Sjedinjenih Američkih Država i Bosne i Hercegovine. Mi kao diplomate ne smijemo iznositi svoje lične stavove, a naročito ne smijemo takve stavove predstavljati kao stavove Bosne i Hercegovine. Nažalost, svjedoci smo da u Bosni i Hercegovini još uvijek imamo tri različita viđenja posljednjeg rata na našim prostorima, da djeca u entitetima uče drugačiju istoriju u školama, te da ni u BiH nema saglasnosti o mnogim činjenicama iz tog rata.\nU velikoj mjeri zahvaljujući njegovim istupima, koji se nisu bazirali na činjenicama već su unijeli dodatnu zabunu u bošnjačku zajednicu, poistovjećujući genocid u Srebrenici sa genocidom u cijeloj BiH, uslijedile su reakcije pojedinaca, a oni najekstremniji su uputili prijetnje i dalje prijete Katarini Ristić, njenoj porodici, kao i redakciji Serbian Tajmsa. Šta učiniti da se prekine ovo vrzino kolo koje prijeti da ugrozi vrlo dobre odnose Bošnjaka i Srba u Čikagu i regionu Srednjeg Zapada, gdje su obje strane i pored teške prošlosti našle načina da je prevaziđu, gdje mnogo ljudi sarađuje poslovno, mladi se druže i izlaze na ista mjesta, a djeca zajedno idu u škole?\n- Kao diplomate, mi moramo da se borimo da rješavamo svaki spor na miran i dostojanstven način, a ne da potpaljujemo strasti koje samo stvaraju dublje podjele među ljudima. Da li se to radi hotimično ili nehotimično to nije važno, zato što efekat koji izaziva je vidljiv u vrlo ružnim i neprimjerenim raspravama koje se pojavljuju na društvenim mrežama. Svaka prijetnja nasiljem ili vrijeđanje na nacionalnoj osnovi je nedopustivo i stvara ružnu sliku o našim narodima, ali i o samoj Bosni i Hercegovini. Već postoje indikacije da je ovaj lokalni incident dobio mnogo veću dimenziju zato što je ova ružna slika stigla i do predstavnika američkih državnih institucija.\nŠta biste vi kao ambasador poručili pripadnicima obe zajednice koji žive u SAD?\n- Zajednicama sva tri naroda iz Bosne i Hercegovine u Sjedinjenim Američkim Državama bih poručio da nastave sa dijalogom o svim temama, ali sa međusobnim uvažavanjem i poštovanjem. Takođe, mislim da je važno da razumiju da diplomatski predstavnici Bosne i Hercegovine predstavljaju sve državljane BiH i da mi nismo ovdje da bi smo se stavili na stranu samo jednog naroda. Ambasada BiH u Vašingtonu, kao i Generalni Konzulat BiH u Čikagu, su kuće svih bosanskohercegovačkih državljana, i naši ljudi bi trebali da budu uvjereni da smo mi ovdje da zastupamo i štitimo interese svih njih podjednako, bez obzira iz kog reda naroda ovdje dolazimo, a mi imamo odgovornost da ne iznevjerimo to njihovo uvjerenje.\nKatarina Ristić svojim domaćim zadatkom promijenila školski program lažne istorije o ratu u Bosni u Čikagu\n05.06.2020. u 11:09h


Informacija za medije u vezi s aktivnostima u okviru Protokola o saradnji u progonu počinilaca krivičnih djela ratnih zločina, zločina protiv čovječnosti i genocida.\nRealizacija saradnje u skladu s Protokolom o saradnji predstavlja pozitivan pomak u borbi protiv nekažnjivosti ratnih zločina, a podržava je i Evropska unija u skladu sa zaključcima strukturalnog dijaloga o reformi pravosuđa.\nNakon potpisivanja Protokola, održan je niz sastanaka predstavnika dvaju tužilaštava, a uskoro će biti održan i sastanak na kojem će učestvovati glavni tužioci Tužilaštva BiH i Tužilaštva za ratne zločine Srbije.\nTužilaštvo BiH pozdravlja pozitivne pomake koji se dešavaju nakon potpisivanja Protokola o saradnji u progonu počinilaca krivičnih djela ratnih zločina, zločina protiv čovječnosti i genocida, kako bi se poduzele sve aktivnosti da se počinioci ratnih zločina ubuduće ne mogu skrivati od procesuiranja jer posjeduju državljanstva drugih zemalja.\nOva zajednička saradnja je pozitivan pomak i u svjetlu evropskih integracija zemalja regiona radi jačanja procesa vladavine prava i pomirenja, kao i postizanja pravde kako bi se ispunila očekivanja žrtava ratnih zločina i njihovih porodica.\nTužilaštvo BiH će učiniti maksimalne napore da pruži podršku i pomoć kolegama iz Srbije u skladu sa Protokolom.\nNe možemo govoriti o detaljima vezanim za predmete u okviru kojih se realizira međusobna pomoć, jer doista ne bi bilo profesionalno i u skladu sa tužilačkim profesionalnim standardima da to činimo putem medija.


Azerbejdžan od Rusije kupio oružje vredno pet milijardi dolara - Sputnjik Srbija\nAzerbejdžan od Rusije kupio oružje vredno pet milijardi dolara\n18:38 01.09.2018 Preuzmite kraći link\nVrednost već realizovanih ugovora o isporuci oružja iz Rusije u Azerbejdžan procenjuje se na pet milijardi dolara, a ta cifra nastavlja da raste, izjavio je predsednik Azerbejdžana Iljham Alijev.\n„Mi smo danas razgovarali i o daljoj saradnji u vojno-tehničkoj sferi, koja ima dobru tradiciju. Ugovori koje su realizovali Rusija i Azerbejdžan, vojna oprema koju je Azerbejdžan kupio od Rusije, premašuju vrednost od pet milijardi dolara i teže rastu“, rekao je Alijev nakon razgovora s predsednikom Rusije Vladimirom Putinom.\nPrema Alijevljevim rečima, Azerbejdžan nastavlja da modernizuje svoje oružane snage, a Rusija je najvažniji svetski proizvođač i izvoznik naoružanja na međunarodnom tržištu.\nDvojica lidera potpisala su zajedničko saopštenje i niz međudržavnih i međuresornih sporazuma.\nMeđu dokumentima je i Plan dejstava za razvijanje ključnih pravaca saradnje. Prema Putinovim rečima, taj programski dokument uključuje planove za važna pitanja kao što su povećanje trgovinske razmene i investicija, izgradnja saobraćajnih maršruti i širenje humanitarne saradnje.\nPredsednik Rusije je naveo da je razgovor s predsednikom Azerbejdžana protekao u konstruktivnoj i radnoj atmosferi.\n„Rusiju i Azerbejdžan povezuju čvrste tradicije prijateljstva i saradnje. Odnosi dveju država su partnerski, uzajamno korisni, zasnivaju se na principima dobrog susedstva i poštovanja uzajamnih interesa“, kazao je Putin nakon sastanka s azerbejdžanskim kolegom.\nrusko naoružanje, naoružanje, Ilham Alijev, Vladimir Putin, Azerbejdžan, Rusija


GLASANJE Biraju se najbolja košarkašica i košarkaš Srbije za 2017.\nKošarkaški savez Srbije, čiji je "Blic" medijski sponzor, i ove godine će tradicionalno, treći put zaredom, zvanično izabrati najbolju košarkašicu i košarkaša za kalendarsku godinu na izmaku.\nKapiten ženske reprezentacije Srbije: Jelena Milovanović\nOni će biti proglašeni u izboru svih novinara koji prate naš trofejni sport. Dakle, redakcije svih dnevnih novina i televizija sa nacionalnom frekvencijom, kao i najuglednijih internet portalа i specijalizovanih košarkaških emisija, imaju pravo glasa za najbolju košarkašicu i košarkaša u 2017. godini.\nNajbolji u 2015. bili su Ana Dabović i Nemanja Bjelica, a prošle godine Sonja Petrović i Miloš Teodosić. I sada će konkurencija biti veoma jaka, pošto se biraju oni koji su za nijansu ispred ostalih u zemlji košarke.\nNaš sjajni šuter blista i u NBA: Bogdan Bogdanović\nSvečano proglašenje u ovom više nego zanimljivom izboru održaće se krajem godine. Ova anketa je još jedna potvrda da Srbija živi za igru pod obručima, kao i da "Blic" i naš trofejni sport idu ruku pod ruku ka novim uspesima.\nSa našim najboljim košarkašima, aktuelnim evropskim, svetskim i olimpijskim vicešampiona, odnosno sjajnim devojkama, osvajačicama bronze na Igrama u Riju, rezultati i trofeji neće izostati.\nJer oni znaju da idu samo stazama uspeha i da narod u Srbiji iz godine godinu čine ponosnim i srećnim.


Vuletić i Jovanović: Politika SAD se nije promenila, žele srpski pristanak na nezavisno Kosovo\nNovembar 05, 2019 11:02\nPolitika SAD prema pritanju Kosova se nije promenila, a Vašington pokušava da što pre odblokira dijalog Beograda i Prištine, smatra sociolog Vladimir Vuletić. Karijerni diplomata Vladislav Jovanović je rekao da SAD ima i dalje istu politiku, ali sa dve predstave - jednoj za Albance, a drugoj za Srbe.\nVuletić ukazuje da su najvažnije poruke sa sastanka predsednika Srbije Aleksandra Vučića i američkog zvaničnika Metuja Palmera to što će SAD insistirati da "Srpska lista" bude u kosovskoj vladi uprkos namerama Prištine da je isključi, kao i da će insistirati da se takse na srpsku robu povuku kako bi dijalog bio nastavljen.\n"Ukoliko Srpska lista ne bi bila u novoj kosovskoj vladi, to bi značilo novu blokadu razgovora. S druge strane, kada se nastavi dijalog, vratićemo se na temu zbog koje su razgovori došli u ćorsokak i pre taksi, a to je primena Briselskog sporazuma. Albanska strana nije poštovala svoju obavezu - stvaranje Zajednice srpskih opština - iako je srpska strana mnogo toga uradila“, rekao je Vuletić za TV Prva.\nJedini cilj Vašingtona je uvek bio da izdejstvuje srpski pristanak na, kako oni smatraju, novu realnost, odnosno na nezavisno Kosovo, rekao je Jovanović i dodao da Srbiji jasno prema porukama Brisela i Vašingtona da nema ulaska u EU bez priznanja Kosova.\nPrema njegovim rečima, diplomatski uspeh Beograda da neke države povuku priznanje Kosova ne samo da demotiviše već i podriva američki koncept o Kosovu kao o posebnom slučaju.\nJovanović kaže za TV Prva da je Palmer predsedniku Vučiću sigurno izneo i američko negativno viđenje jačanja stranog uticaja u Srbiji, pre svega Rusije i Turske.\n"Srbija treba da ostane vojno neutralna, ali to ne možemo bez razvijanja dobrih bilateralnih odnosa sa svim značajnim faktorima u svetu", kaže Jovanović koji je bio ministar spoljnih poslova SRJ.\nKrajem marta ili početkom aprila, kako je najavio predsednik Vučić, biće održani izbori u Srbiji, a Kosovo će ostati tema koja se koristi u unutrašnjepolitičkim borbama, smatra Vuletić.\n"Kosovo i Metohija bi trebalo da bude pitanje oko kojeg bi trebalo da postoji dogovor svih partija, jer suštinskih razlika među njima nema iako se često koristi za međusobni sukob", rekao je Vuletić.\nMetju PalmerAleksandar VučićSrpska listaKiM\nSutra potpisivanje finansijskog sporazuma za prvi deo IPA programa 4\nLjajić: Gnusna je laž da idem u ambasadore 12\nVučić sutra na međunarodnom skupu Svet posle korona virusa 11\nBoško Obradović na saslušanju u Tužilaštvu 13\nAustrijski ministri u Beogradu 18\nJevtić razgovarao sa Risijem o učestalim napadima na Srbe na KiM\n11:35 May 28, 2020


Milorad Dodik za sve krivi Ukrajinu: Zapad ima fašistički manir\n“I ukrajinski i ruski narod su za nas bliski i ne možemo tu da pravimo nikakvu diferencijaciju, bar što se nas tiče”, rekao je Dodik.\nČlan Predsjedništva BiH Milorad Dodik izjavio je da je Kristijan Šmit čovjek čiji stav nije važan, niti relevantan, te poručio da Republika Srpska poštuje teritorijalni integritet Ukrajine, poziva na mir, ali da nije spremna da uvodi sankcije Rusiji.\nOdgovarajući na pitanje novinara u Bijeljini kako komentariše navode Šmita da treba da ćuti i razmisli o neutralnosti BiH u vezi sa ukrajinskom krizom, Dodik je istakao da “ne prati tog lika odavno”.\nOn je naglasio da je “Šmit čovjek koji se lažno predstavlja i sve što kaže – ostane sa predzvukom lažno, šalji dalje”.\n“Ja se zalažem, ako uopšte moj stav može tu da pomogne, a vjerujem da ne pomaže mnogo ni moj, ni /predsjedavajućeg Predsjedništva BiH/ Željka Komšića, ni bilo koga iz BiH, onda sam ja za trenutni prekid rata, uspostavljanje mira, pregovora, ali neko bi išao dalje od toga. EU, tražeći sebe, pokušava ovo da iskoristi kao dovoljan razlog za neko navodno objedinjavanje, bez obzira na činjenicu da svi problemi unutar Evrope ostaju isti i biće još više produbljeni”, rekao je Dodik.\n- Bošnjaci, muslimani, članovi Islamske zajednice uključeni u politički život Bosne i Hercegovine ovu zadaću treba da razumijevaju kao...


Kako je prošle sedmice i najavljeno, subvencije grijanja najugroženijim kategorijama u Kantonu Sarajevo uvećane su sa 90 na 100 KM mjesečno. Pravo na subvencioniranje grijanja trenutno ima oko 1.370 najugroženijih domaćinstava u Kantonu Sarajevo.\nObjavljeno 11.03.2019 10:31\nMinistar rada, socijalne politike, raseljenih lica i izbjeglica KS Malik Garibija ističe da se subvencije plaćaju za pet mjeseci grijne sezone, tačnije za novembar, decembar, januar, februar i mart, što za cijelu sezonu predstavlja uvećanje sa 450 na 500 KM.\nVažno je reći i da će se uvećanje ovogodišnje subvencije primjenjivati retroaktivno na cjelu godinu, odnosno da će korisnici moći ostvariti subvenciju u novom iznosu za januar, februar i mart, saopćeno je iz Press službe KS.\n- Cjelokupni resor se zasniva na paušalnim procjenama i tek ćemo sa jedinstvenim registrom korisnika moći imati osnovu za reformu zasnovanu na stvarnoj potrebi, međutim, ovdje je bilo prostora za brzo djelovanje jer se bez sumnje radi o najugroženijim porodicama sa najmanjim primanjima ili negdje čak potpuno bez primanja. Nažalost, svjedoci smo da nepravde ima mnogo i nećemo sve riješiti, ali nastojimo da radimo u korist umanjenja razlika i želimo najviše pomagati onima koji su najugroženiji. Kada pogledamo kakvi su uslovi potrebni da bi se ova subvencija ostvarila, trebamo se postidjeti što kod nas uopšte živi toliko ljudi sa tako malim primanjima - ističe Garibija.\nPravo na subvencioniranje imaju pojedinci i porodice čija primanja po članu domaćinstva ne prelaze 70 KM, penzioneri koji žive sami i primaju manje od 160 KM, dvočlane porodice penzionera čija primanja ne prelaze 220 KM, kao i osobe paraplegičari. Jedan od dodatnih uslova je da stan ili kuća u kojima žive nisu veći od 44 metara kvadratnih odnosno dodatnih 10 metara kvadratnih po glavi domaćinstva, a pravo imaju i kategorije koje ispunjavaju pravo na stalnu novčanu pomoć. Ministarstvo rada, socijalne politike, raseljenih lica i izbjeglica KS je obezbjedilo sredstva u budžetu i neće imati problema sa isplatom uvećanih subvencija za 2019. godinu.\nIz Ministarstva naglašavaju da uvode red u ovu oblast. Sredstva za subvencioniranje se doznačavaju za centralno grijanje, prirodni gas i druge vidove grijanja. Za centralno grijanje i prirodni gas sredstva se po ispostavljenoj fakturi uplaćuju direktno javnom preduzeću, dok se za druge vidove grijanja isplaćuju korisniku prema priloženom fiskalnom računu. Na taj način onemogućeno je gomilanje dugovanja prema komunalnim preduzećima, kao i kupovina ogrjeva bez računa.\n- Prvobitna namjera tima Ministarstva je bila i da zabranimo kupovinu uglja subvencijama, ali analiza je pokazala da samo mali broj korisnika zaista kupuje ugalj ovim novcem. Zaključili smo da nećemo raditi ekološku reformu preko leđa najugroženijih građana. Stoga je na inicijativu ministra prostornog uređenja, građenja i zaštite okoliša KS Damira Filipovića dogovoren alternativni program koji će uskoro biti predstavljen - navodi ministar Garibija.


Srbija, politika i izbori: Ko čini političke kolone - jednostavan vodič - BBC News na srpskom - Dnevni list Danas\nPočetna » BBC News na srpskom » Srbija, politika i izbori: Ko čini političke kolone – jednostavan vodič\nBBC News na srpskom03.12.2021. 15:45\nPredsedniku Srbije i lideru naprednjaka Aleksandru Vučiću u maju 2022. ističe petogodišnji mandat na mestu šefa države\nČetiri meseca do najavljenih vanrednih parlamentarnih, a redovnih predsedničkih i beogradskih izbora, stranke polako zauzimaju startne pozicije.\nPosle gotovo decenije cepkanja, posebno u opoziciji, situacija na srpskoj političkoj sceni kreće se u suprotnom smeru – predstavnici različitih stranaka sve češće dolaze zajedno na ulične proteste širom Srbije, a gotovo svakodnevno stvaraju se nove političke kolone.\nSocijalisti i Jedinstvena Srbija učvršćuju dugogodišnju saradnju, nekadašnji članovi Demokratske stranke najavljuju zajednički izlazak na izbore, oko ekoloških pitanja stvara se Zeleno-levi blok, a Dveri su potpisale saradnju sa brojnim „patriotskim“ strankama.\nTo je logično, smatra Milan Jovanović, profesor Fakulteta političkih nauka.\n„Čini mi se da je opozicija prestala sa jalovim pokušajima da uspostavi ko će to biti lider oko koga će se okupiti sva opozicija.\n„Mislim da to nije ni dobro rešenje, ni poželjno, ni da je to moguće izvesti – da je bilo moguće oni bi ga izveli dosad“, kaže Jovanović za BBC na srpskom.\nIzbori u Srbiji: Ubedljiva pobeda naprednjaka, u parlamentu još SPS i Spas\nBoris Tadić: „Ja nikad neću nestati iz politike”\nSrbija i opozicija: Šta je ostalo od „Sporazuma s narodom“\nPred vama je vodič za zasad poznate političke saveze na prolećnim izborima koji bi, prema najavama, mogli da se održe 3. aprila 2022.\nNaprednjaci pojačani Šapićem\nPredsedniku Srbije i lideru Srpske napredne stranke (SNS) Aleksandru Vučiću u maju 2022. godine ističe petogodišnji mandat na mestu šefa države.\nKako će naprednjaci, koji imaju apsolutnu većinu u aktuelnom sazivu parlamenta, izaći na izbore – još nije saopšteno.\nZna se da je stranka SPAS Aleksandra Šapića, koja je prošle godine na izborima koje je bojkotovao deo opozicije osvojila 4,3 odsto glasova i ušla u parlament, u međuvremenu postala deo SNS.\nNa prethodnim izborima, na listi naprednjaka nalazile su se i stranke Aleksandra Vulina, Rasima Ljajića, Vuka Draškovića, Dragomira Karića, i druge, ali nije poznato da li će to i sada biti slučaj.\nDačić i Palma i dalje zajedno\nPredsednik Socijalističke partije Srbije Ivica Dačić i predsednik Jedinstvene Srbije potpisali su Sporazum o saradnji i delovanju, kojim je predviđeno da će te stranke zajednički nastupati na predstojećim izborima.\nStranke su saglasne da koalicija treba da ima zajedničkog kandidata, ali ostavljaju mogućnost da pruže podršku zajedničkom kandidatu vladajuće koalicije na predsedničkim izborima.\nDačić je ranije izjavio i da će socijalisti podržati predsednika Srpske napredne stranke Aleksandra Vučića kao zajedničkog kandidata za predstojeće predsedničke izbore, a da je sada „centralno pitanje“ da li će imati zajedničku listu za ostale izbore.\n„Moje je mišljenje da ne treba odsipati iz te neke zajedničke košare u kojoj su sva jaja na jednom mestu.\n„Zamislite tu situaciju kako bi izgledala kampanja u svakodnevnom političkom životu gde vi prepodne agitujete za Vučića, a popodne za sebe ili stranku“, rekao je Dačić.\nIzbori 2020: Ko su pobednici, a ko gubitnici\nĐilas, Jeremić, Lutovac – nositeljka liste Marinika Tepić\nZajedno će na predstojeće izbore ići Stranka slobode i pravde (SSP) Dragana Đilasa, Demokratska stranka Zorana Lutovca i Narodna stranka Vuka Jeremića.\nOni su potpisali koalicioni sporazum, jer, kako su na konferenciji poručili, „građani od njih traže da na izađu na izbore iako uslovi nisu dobri“.\nUz njih, tu su i Pokret slobodnih građana Pavla Grbovića, Pokret za preokret Janka Veselinovića, sindikat „Sloga“, kao i Pokret za slobodnu Srbiju.\nDobrodošli su i svi ostali, posebno udruženje Skupština Slobodne Srbije (SSS), čiji bi članovi bili na listama, kao i drugi intelektualci koji nisu deo SSS.\nNosilac parlamentarne liste biće potpredsednica SSP Marinika Tepić, dok se o kandidatima za predsednika i gradonačelnika Beograda još razgovara, a imena će „biti saopštena kada se proceni da je dobar trenutak za to“.\nTepić se pred novinarima zahvalila muškarcima što su stali iza toga da žena ponese listu protiv SNS-a.\nOna smatra da je to podstrek za žene i saborce „da smo svi jednaki čak i ako nismo isti“.\n„Moj san je da izborni dan bude svečani trenutak, a ne strah ko će vas čekati iza ugla. Uverena sam da je pobeda moguća.\n„Zrela je situacija za pobedu“, istakla je ona, a prenosi Danas.\nMarinika Tepić biće nositeljka liste koalicije nekadašnjih članova DS\nSPS – „način života“ ili „stranka devedesetih“\nDemokrate i socijalisti – dva lica srpskih stranaka\nOd bivših čelnika DS nije poznato da li će Socijaldemokratska stranka Borisa Tadića izaći na izbore, kao ni Nova stranka na čijem čelu je Aris Movsesijan.\nTadić je izjavio da je ta stranka odlučila da se do kraja i svim raspoloživim sredstvima bori za minimum izbornih uslova pod kojima bi mogla da izađe na izbore.\n„Da li ćemo na njih izaći, o tome ćemo doneti odluku na vreme“, rekao je Tadić nedavno za nedeljnik NIN.\nZeleno-leva kolona – Ne davimo Beograd, Ćuta i Zelenović\nDobrica Veselinović jedan je od čelnika Ne davimo Beeograd\nLideri Otvorene građanske platforme (OGP) Akcija Nebojša Zelenović i Ekološkog ustanka Aleksandar Jovanović Ćuta potpisali su Sporazum o političkoj, programskoj i izbornoj saradnji, kojim se obavezuju na zajednički nastup na izborima naredne godine.\nZelenović je potvrdio da stranka Zajedno za Srbiju na čijem je čelu i njegova platforma Akcija idu u okviru Zeleno-leve kolone, zajedno sa pokretima Ne davimo Beograd i Ekološki ustanak.\nZelenović je istakao kako im je cilj da, formirajući Zeleno-levi blok, ponude novinu u političkom životu u Srbiji, za koju građani mogu da glasaju.\nKada je reč o predsedničkim izborima, kolegama iz opozicije ZZS je ranije uputio predlog o sporazumu o zajedničkom nastupu na izborima, koji se zove „Put do pobede“.\n„U tom predlogu stoji da je cilj da pobedimo režim Aleksandra Vučića, da to uradimo u programskim, strukturnim kolonama, da zajedno čuvamo izborne kutije, da se ne napadamo, da omogućimo građanima da glasaju ‘za’, a ne protiv i da pokušamo da zajedno dođemo do predsedničkog kandidata“, rekao je Zelenović.\nZajedno Suverenisti Saše Radulovića i Milan Stamatović\nPokret Dosta je bilo – Suverenisti Saše Radulovića i stranka Zdrava Srbija Milana Stamatovića, nedavno su potpisali Deklaraciju Suverenista, koja govori o osnovnim crtama politike u kojima se slažu.\nOni su zatim pokrenuli su kampanju protiv izmena najvišeg pravnog akta tvrdeći da „Ustav menja Soroš“ i pitaju se da li je to teorija zavere ili stvarna opasnost.\nDžordž Soros je jevrejski milijarder i filantrop koji je do sada u razne svrhe poklonio 32 milijarde dolara, a širom sveta je na meti kritike desničara.\nDžordž Soros – bauk za ekstremnu desnicu\nPredsednik DJB rekao je na konferenciji u Beogradu da je promena Ustava pitanje svih pitanja i da ništa nije važnije od toga da se građani informišu o posledicama te promene i glasaju protiv, prenela je Beta.\nReferendum o promeni Ustava Srbije u delu koji se tiče pravosuđa raspisan je za 16. januar 2022. godine.\nReferendum za promenu Ustava vide kao put u promenu vlasti.\n„Vlast je ranjiva na ovim izborima.\n„Ako oborimo vlast na referendumu, na kome je mnogo lakše to uraditi jer će vlast imati problem da izvede veliki broj svojih birača, ako postignemo konsenzus oko ovoga možemo da uđemo koji nam dolaze posle toga i pobedimo vlast na tim izborima“, istakao je Radulović u prostorijama DJB u Beogradu.\nTeorije zavere i komunikacija: Kako razgovarati sa ljudima koji veruju u teorije zavere\nPrema njegovim rečima, Suverenisti su razgovarali sa „suverenističkim strankama“ poput Srpskog pokreta Dveri, Zavetnika, Demokratske stranke Srbije i Srpske radikalne stranke.\nRadulovićevo udruženje DJB je pod imenom Suverenisti nastupilo na izborima 2020. i nije prešlo cenzus od tri odsto za parlament Srbije, osvojivši 2,3 odsto glasova.\nStamatović je u koaliciji sa Draganom Jovanovićem iz Topole na parlamentarnim izborima osvojio oko 1 odsto, ali je ponovo pobedio u trci za predsednika opštine Čajetina.\nKoalicija NADA – DSS, POKS i još 25 udruženja\nDruga grupacija na desnom spektru je koalicija NADA koju čini Pokreta za obnovu Kraljevine Srbije, Demokratska stranka Srbije i 25 udruženja građana.\nMiloš Jovanović na glasanju 2020. godine\nNjihov predsednički kandidat biće lider DSS-a Miloš Jovanović i on je predstavio „nacionalno orjentisani program“.\nNeminovno je, smatra on, i otvaranje pitanja oblika vladavine – hoće li i dalje Srbija biti republika ili će doći do obnove kraljevine.\n„To je izuzetno važno pitanje u okviru našeg programa jer se tiče našeg dubljeg nacionalnog utemeljenja, jer je kruna pratila srpsku državnost kroz čitavu istoriju, od 1217. do 29. novembra 1945. i to je naprosto istorijska činjenica“, izjavio je Jovanović.\nDveri i patriotski antiglobalistički blok\nPredstavnici pokreta Dveri i sedam stranaka i udruženja građana potpisali su 2. decembra sporazum o saradnji i zajedničkom izlasku na predstojeće izbore na svim nivoima.\nBoško Obradović je kandidat za predsednika takozvanog patriotskog bloka\nSporazum sa Dverima su potpisali predstavnici Srpske monarhističke stranke – Srpska sloga Ljubomira Simića, Državotvornog pokreta Srbije Slobodana Samardžića, Uspravne Srbije Dragana Dobrašinovića, Nove snage Srbije Nikole Malenčića, Pirotske nove snage Dimitrija Vidanovića, Glasa naroda Dušana Mitića i Udruženja građana „Svi protiv Rio Tinta i rudnika litijuma“ Duška Kuzovića.\nLider Dveri i kandidat tog bloka za predsednika Srbije Boško Obradović ocenio je posle potpisivanja sporazuma da je to „istorijski trenutak ujedinjavanja srpskih patriota“.\n„Birači u Srbiji sada imaju treću opozicionu kolonu, patriotski i antiglobalistički blok pod sloganom ‘Novi ljudi za promenu sistema'“, izjavio je Obradović.\nOn očekuje da je to samo početak ujedinjavanja na desnoj i opozicionoj strani političkog spektra.\n„Svi srpski rodoljubi imaju sada za koga da glasaju, sigurni da njihov glas neće biti bačen“, rekao je lider Dveri u Medija centru.\nDveri su parlamentarne izbore 2020. godine bojkotovali.\nŠta znače predizborne kolone?\nKolone koje su dosad formirane su i programski i personalno bliske, ocenjuje politikolog Milan Jovanović.\n„To će omogućiti da se opozicioni birači lakše odluče da izađu na izbore“.\nPošto postoji velika raznolikost u opozicionom biračkom telu, jedinstveni nastup mnoge bi, dodaje, odbio od glasanja.\nGlasanje je 2020. bilo pod maskama\nOn ističe su u političkoj utakmici i dalje ključni igrači stranke, a da savezi, pokreti i udruženja „čine mali ljudi koji se mere na prste jedne ruke“.\n„Dosad vidimo da se u stvari udružila DS koja se razdružila i ona čini jednu kolonu“, kaže Jovanović.\nJovanović očekuje da demokratski orijentisani birači pozdrave njihovu odluku da se udruže, ali će se verovatno i pitati „zašto su se toliko podelili“.\nSmatra da do ujedinjenja u istu stranku „očigledno ne može dođe, pre svega, zbog personalnih razlika lidera, a ne nekih programskih razilaženja“.\nOkosnicu druge kolone, Ne davimo Beograd, profesor opisuje kao „autentičnu novu organizaciju na političkoj sceni koja je uspela da se udruži sa delom organizacija koje zastupaju ekološka pitanja“, dok treću kolonu čine konzervativno nastrojene stranke.\nRejtinzi stranaka u novembru 2021. – istraživanje agencije Demostat\nkoalicija oko SNS 55 odsto\nSSP, DS, Narodna stranka i PSG 16 odsto\nZeleno-leva koalicija 9 odsto\nDSS i POKS 7 odsto\nDveri i Zavetnici 5 odsto*\n*Istraživač je odgovore ispitanika svrstao u verovatne koalicije, tako je predstavljena saradnja Dveri i Zavetnika, iako ona zvanično ne postoji, izvor: Demostat\nZašto se stranke opredeljuju za koalicije?\nPosle tri decenije višepartizma u Srbiji, veliki broj partija na političkoj sceni teško bi samostalno prešlo i izborni prag od tri odsto, a ne pet, koliko je bilo ranije.\nIpak, i dalje se ne ide ka ukrupnjavanju.\n„Zajedničkim nastupom na izborima, oni izbegavaju dejstvo izbornog praga, a onda potpuno samostalno vrlo često prave poseban poslanički klub, nemaju nikakvih dodirnih tačaka u politici, ne sprovode nikakve političke akcije zajedno“, opisuje Jovanović.\nZašto na to pristaju veće stranke koje zasebno mogu da izađu na izbore?\n„Oni ih šlepaju, da tako kažemo, jer bi ostao veliki broj rasutih, bačenih glasova i onda bi se ti mandati raspodelili među svim strankama“, zaključuje Jovanović.\nMožda će vas zanimati i ovaj video\nIzbori 2020: Kratka istorija višestranačja u Srbiji\nEkonomija • 26.01.2022. 12:37\nRadosavljević: Vučić je prihvatio princip ‘dve hiljade za gospođu’ i potrošio 1,9 milijardi evra\nSport • danas 00:13\nLampard favorit, navijači protiv Vitora Pereire\nSvet • 27.01.2022. 23:32\nRast ekonomije SAD u prošloj godini 5,7 odsto, najveći od 1984.\nBBC News na srpskom • 27.01.2022. 22:06\nInstagram i Iran: Uhapšeno 17 ljudi zbog šaljivih video snimaka na društvenim mrežama\nGetty ImagesŠaljivdžije su na društvenim mrežama objavile video snimke podvala koje su snimili tajnim kamerama Iranska policija uhapsila je 17 ljudi zbog serije viralnih video snimaka sa uličnim šalama objavljenih na Instagramu. Uhapšeni su se snimali kako lažiraju ubistva i gađaju tortom ljude na pokretnim stepenicama – sve to pred šokiranim prolaznicima. Policija je saopštila […]\nBBC News na srpskom • 27.01.2022. 21:05\nTehnologija i književnost: Može li aplikacija da pomogne piscima da napišu knjigu\nGetty ImagesPisanje knjige je teško, ali da li upotreba...\nBBC News na srpskom • 27.01.2022. 17:40\nGetty Images Politička budućnost britanskog premijera Boris Džonsona visi...\nBBC News na srpskom • 27.01.2022. 16:21\nŽivotinje: Sablasni majmun i velikoglava žaba među novim vrstama u Aziji\nPress AssociationPopa langur majmun ima sablasne bele krugove oko...


Ovo je pregled DELA TEKSTA rada na temu "Biznis plan kompanije WirelessMedia". Rad ima 22 strana. Ovde je prikazano oko 500 reči izdvojenih iz rada.\n1. Istorijat kompanije\nVeć na samom početku rada, kompanija WirelessMedia je stupila u odnos strateškog partnerstva sa Mobilnom telefonijom Srbije (MTS), vodećim provajderom mobilne telefonije u Srbiji.\nNedugo zatim, WirelessMedia je uspostavila i ugovornu saradnju sa televizijom Pink, jednom od najgledanijih televizija u Srbiji, inače članicom Pink International Company, vodećeg regionalnim lidera u oblasti elektronskih medija na prostorima država bivše Jugoslavije.\nKompanija WirelessMedia neposredno sarađuje i sa značajnim radio-televizijskim kućama, među kojima se posebno izdvaja City Records, najtiražnija izdavačka kuća na ovim prostorima koja oko sebe okuplja brojne popularne muzičke izvođače. Pored navedene, uspešna saradnja se ostvaruje i sa kompanijama kao što su Dallas Records, Multipublishing, Mascom, koje su samo neke od zastupnika najpoznatijih svetskih muzičkih kuća (Universal Records, Warner, Sony i dr).\nNa taj način je kompanija WirelessMedia, neposredno nakon osnivanja, započela i ostvarivanje svoje vizije, misije, kao i strateških i osnovnih ciljeva uporedo na lokalnom i regionalnom nivou.\n2.Analiziranje trenutne situacije\n2.1Analiza internog okruženja\n2.1.1 Misija i vizija kompanije\nVizija kompanije WirelessMedia jeste da bude vodeći provajder usluga za korisnike mobilnih telefona i web usluga, uz primenu najviših standarda kao i kroz stalno usavršavanje u pogledu sadržaja i tehnologija. Verovanjem zaposlenih da su prave vrednosti jedino one istinske, ljudske, da kao takve prožimaju sam rad i odnos sa korisnicima, kompanija WirelessMedia ne predstavlja samo koncept već i određen način – veličinu jednog mogućeg života. Zato, učinimo svet mobilnim!\nMisiju kompanije WirelessMedia predstavlja pružanje usluga korisnicima mobilnih telefona, stimulisanje istraživačkog razvoja u oblasti telekomunikacija, kao i konstantno praćenje i prilagođavanje novim tehnologijama i konceptima.\nKompanija je takođe propisala određene standarde za izradu politike, koje je učinila javnim na svom internet sajtu:\nU svom radu držimo se utvrđenih standarda koji se odnose na maksimizaciju principa kvaliteta i pouzdanosti, poštovanja prema svakom korisniku i zaposlenom, kao i uvažavanje poslovne filozofije naših poslovnih partnera i saradnika.\nŽelimo da naše ključne vrednosti ne budu samo odraz naše poslovne filozofije, već i način da korisnici naših usluga budu bogatiji za ceo jedan svet.\nSmatramo da se do zadovoljnog korisnika stiže samo istinskom posvećenošću, zasnovanom na principu integracije ljudi, tehnologija i poslovnih sistema.\nOsnovna delatnost kompanije WirelessMedia jeste pružanje usluga putem Mondo Vrhunskog WAP portala. WAP portal (Wireless Application Protocol) predstavlja vrstu javnog servera za bežičnu komunikaciju. WirelessMedia i MTS (Mobilna Telefonija Srbije) su 2004. godine pokrenuli projekat MONDO portala – prvog visokokvalitetnog WAP portala u Srbiji koji omogućuje da se samo jednim klikom na tastaturu mobilnog telefona dođe do potrebne informacije ili željenog sadržaja. Ovaj protokol stvoren je sa ciljem da se prevaziđu ograničenja koja nameću veličine i mogućnosti displeja mobilnog telefona.\nU okviru delatnosti Wireless-a obuhvaćena je SMS usluga u saradnji sa RTV stanicama koja bi pružala mogućnosti glasanja na top listama, izbor muzičkih želja, učestvovanja u raznim kvizovima, komentarima i sl. Od skoro će se, kao poseban novitet, na tržištu pojaviti i mogućnost informisanja o zaposlenju. Naime, u toku je proces uspostavljanja saradnje sa Nacionalnom službom za zapošljavanje i tada bi se, preko mobilnog telefona, informisali svi zainteresovani o novim radnim mestina, uslovima konkursa i pružale sve ostale relevantne informacije.


BEOGRAD - Prema predlogu novog zakona o penzijama država će uvesti dobrovoljno penziono osiguranje, da bi na taj način pomogla da se penzionišu i oni koji nikada nisu radili ili su bili u honorarnom statusu.\nNa ideju da se uvede ovakva vrsta osiguranja, stručnjaci u Ministarstvu za socijalna pitanja došli su jer je, po važećem Zakonu o penzijama, mnogo ljudi koji godinama rade, a ne mogu da dobiju stalno zaposlenje, ali i zbog žena domaćica koje nisu nikad bile u prilici da budu zaposlene.\nPo važećem Zakonu o penzijama, takve osobe najčešće ostaju bez sredstava za život u vreme kada bi trebalo da se penzionišu. Po sadašnjim zakonskim pravilima, pojedinac nikada samostalno nije mogao da uplaćuje sebi staž, već je doprinose za penzijsko i zdravstveno osiguranje, kao i godine staža, mogao da stekne samo ako je zaposlen u nekoj firmi.\nZakon kod sindikalaca\nU Ministarstvu za socijalna pitanja upozoravaju da se možda neće primenjivati svi detalji koji stoje u Predlogu zakona o penzijama, jer ga trenutno razmatraju srpski sindikati. Tek usvajanjem ovog zakona znaće se precizno kakvi su uslovi za sticanje dopunskog penzionog osiguranja.\nPredlogom novog zakona o penzijama, dobrovoljno penziono osiguranje moći će da uplate svi koji to žele, preko posebnih službi u PIO Fondu.\nBudući penzioneri koji se opredele za ovu vrstu osiguranja, moraće da sklope poseban ugovor sa PIO fondom koji će ih obavezivati da redovno, u dogovorenom roku, uplaćuju sumu koju žele. Od visine uplaćene sume i godina na koje se osiguranik obaveže da uplaćuje sebi osiguranje, zavisiće visina njegove buduće penzije.\nPo rečima nadležnih u Ministarstvu za socijalna pitanja, novim zakonom o penzijama neće biti uvedeno dopunsko penziono osiguranje, jer se još nisu stekli uslovi za to. Da bi se uvela i ova vrsta osiguranja, potrebno je da srpska preduzeća budu u mnogo boljem ekonomskom položaju, odnosno da mogu da osnuju kapitalne fondove.\nTek tada država bi od tih preduzeća mogla da traži da, pored obaveznog, svojim radnicima uplaćuju i dopunsko penziono osiguranje. U Ministarstvu kažu da će ova vrsta osiguranja moći da zaživi tek za par godina, kada država bude ekonomski stabilnija.


Beograd, 03. Juni 2010. PR Objave: Saopštenje -\nDruštvo Srbije za odnose s javnošću (DSOJ) nagradilo je sinoć najbolje komunikacijske kampanje, projekte i inicijative na tradicionalnom, trinaestom po redu godišnjem "PRijemu". Za nagrade ove godine, u 12 kategorija, prijavilo se rekordnih 96 radova, a u finalnom izboru našla su se 36 projekta iz korporativnog, javnog, neprofitnog sektora.\nNagrada za korporativne komunikacije - velika preduzeća pripala je Banka Intesi, kao i titula najbolji u kategoriji Brend i marketing. Kompanija SBB- Srpske kablovske mreže, dobila je nagradu za najbolje krizne odnose s javnošću, Coca- Cola HBC Srbija je proglašena za kompaniju koja ima najbolje Interne komunikacije... Spisak svih pobednika u 12 kategorija možete pogledati na sajtu Društva Srbije za odnose s javnošću www.pr.org.rs\nInteresantan je podatak da se za ovogodišnju dodelu prestižnih nagrada u oblasti komunikacija prijavilo čak 13 državnih institucija, dok ih je u 2008. godini bilo svega tri. Isto tako, 26 kompanija je samostalno ili s agencijom kandidovalo svoje radove, što je tri puta više nego 2008. U poslednje dve godine povećao se i broj agencija za odnose sa javnošću koje učestvuju u "PRijemu", te ih sada ima 10, odnosno dva puta više nego ranije.\nDa podsetimo, Društvo Srbije za odnose s javnošću osnovano je 2004. godine, nastavivši tradiciju PR Društva Jugoslavije - najstarije strukovne organizacije u ovoj oblasti na teritoriji bivše SFRJ. Osnivači Društva su ugledni predstavnici Univerziteta, agencija za odnose s javnošću, državnih institucija i organizacija, kao i velikih privatnih kompanija.\nodnosi s javnošću, priznanje, nagrada, pr, komunikacije, dsoj, prijem


15. septembra 2010. – Strana 2 – ICR\nPočela rekonstrukcija internata za smeštaj učenika Tehničke škole u Adi\nPredsednik Vlade Vojvodine juče je u Adi označio početak radova na izgradnji još jednog kapitalnog objekta. Radi se o izgradnji i opremanju nameštajem budućeg internata za smeštaj učenika Tehničke škole. Ova srednja škola, jedina u Adi, ima oko 500 učenika na smerovima mašinstva, elektrotehnike, građevinarstva i tekstila. Više od 60% učenika živi u susednim opštinama […]\nFond za kapitalna ulaganja Vojvodine u izgradnju uložio oko 8 mil EUR Most preko Tise kod Ade je izgrađen. Radovi na pristupnim putevima sa obe strane mosta u završnoj su fazi. Most će biti pušten u saobraćaj za dve do tri sedmice – čulo se na gradilištu koje je juče obišao predsednik Vlade Vojvodine dr […]\nFond za razvoj Vojvodine odobrio četiri milijarde dinara za podršku vojvođanskoj privredi Fond za razvoj Vojvodine je danas objavio da je u prvoj polovini ove godine odobrio 214 kredita ukupne vrednosti 1,8 milijardi dinara. Kako se navodi, novac je dodeljen na konkursima za dugoročno kreditiranje privrede i poljoprivrede i kratkoročno kreditiranje izvoza, a u partnerstvu […]


Zaimović: Bankarski sektor u Crnoj Gori stabilan | Ekonomist\nZaimović: Bankarski sektor u Crnoj Gori stabilan\nby Redakcija - 14/12/2018 14/12/2018 0\nBankarski sektor u Crnoj Gori je stabilan istaknuto je na sjednici Upravnog Odbora Udruženja banaka Crne Gore. Direktori svih banaka u Crnoj Gori na jučerašnjoj sjednici razmatrali su situaciju u bankarskom sektoru, nakon uvođenja privremenih uprava u dvije banke članice Udruženja banaka, Atlas i IBM banku. Tom prilikom je istaknuto da je bankarski sektor u Crnoj Gori stabilan.\n– Analizirajući informacije u periodu od nekoliko dana nakon uvođenja privremenih uprava zajednički je konstatovano da te mjere nijesu imale negativan efekat na stabilnost bankarskog sektora, budući da je prvi psihološki udar prošao bez posljedica, jer nije došlo do povlačenja depozita iz banaka. Naša su očekivanja da će tako biti i u narednom periodu – kazao je predsjednik Udruženja Esad Zaimović.\nUdruženje banaka Crne Gore podržava Centralnu banku Crne Gore u nastojanju da pronađe rješenja za ozdravljenje Atlas i IBM banku u što kraćem roku, kako bi postojeći klijenti obije banke imali što manje neprijatosti zbog privremene blokade raspolaganja sredstvima.\nCBCG: Stanje u Atlas banci i IBM nije negativno…\nBanke se suočavaju sa izazovima vezanim za…\nToni Bler traži drugi referendum o Bregzitu


Mančester junajted želi još jednog Srbina! - Sportske.net\nMančester junajted želi još jednog Srbina!\nNije Sergej Milinković-Savić jedini Srbin na radaru Žozea Murinja.\nEnglezi krenuli po AlbuLotito, iz tvojih usta u Božije uši, ovo je plan za Sergeja!Pronašao Murinjo i desnog beka, kupuje u domovini!Murinjo "naciljao" Barsinog fudbalera, u trci i Čelsi?Posle dolaska Fabinja, ovo su sledeća dva velika transfera u PL, sprema se treći, šok u Junajtedu!\nFudbalski klub Mančester junajted zainteresovan je za napadača Vest Hema Marka Arnautovića, tvrdi Skaj.\nSkaj je naveo da Vest Hem nema nameru da proda 29-godišnjeg napadača, a procenio ga je na 50 miliona funti.\nAustrijski fudbaler srpskog porekla je prošlog leta iz Stouka prešao u Vest Hem za 24 miliona funti, a ove sezone postigao je 11 golova i imao je šest asistencija. Njegov ugovor sa londonskim klubom ističe za četiri godine.\nArnautović je radio sa trenerom Mančester junajteda Žozeom Morinjom 2009. godine u Interu, gde je igrao kao pozajmljeni igrač Tventea.\nOn je za italijanski klub tada odigrao samo tri utakmice i prešao je u Verder iz Bremena 2010. godine.\nSkaj je preneo i da Vest Hem pregovara sa Đenovom oko transfera defanzivca Đenove Armanda Ica, a da je engleski klub zainteresovan i za defanzivca Barselone Marlona Santosa.\nKako se navodi, novi trener Vest Hema Manuel Pelegrini želi da dovede do pet fudbalera u letnjem prelaznom roku.


“Ne mislim da je Srbija blizu vanrednog stanja” – Borba\nPredsjednik Srbije Aleksandar Vučić rekao je u Sarajevu da Srbija nije blizu vanrednog stanja.\nRekao da je dobio podatke jutros u osam o broju zaraženih, ali da mu to nije reprezentativni uzorak.\n– Ja ne mogu da govorim o tome, ja ne mislim da smo blizu vanrednog stanja. Ono što je važno i što je nova ideja, zamoliću Anu, Vladu i ministra finansija da izgradimo još jednu kovid bolnicu oko područija Novog Sada. Testiramo mnogo i hospitalizujemo dosta ljudi. Dolaskom još 500.000 vakcina u petak riješiće dosta problema. Ljudi su siti, žele da rade, da se kreću, tako da ne vjerujem da smo blizu vanrednog stanja, to je na Vladi da odluči – rekao je predsjednik.\nPrvo neka vrate turste sa zimovanja pa tek onda da uvodi vanredne stanje.\nsara komentariše 1 mjesec ago\nU zdravstvo vredi i treba ulagati jer zdravlje ljudi je najbitnije!\nSvakim danom ti se divimo sve vise i vise predsednice\nSrbija na čelu sa Vučićem je primer svim državama kako treba da se vodi jedna nacija u doba pandemije.\nmia komentariše 1 mjesec ago\nNije vreme da se opustamo niti da se ponasamo pre pocetka pandemije, tek sad kad su dosle vakcine moramo da budemo odgovorni jedni prema drugima.\nSistem se dobro drži i ne treba ga sad dovesti pred pucanje.